
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 59 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 57 

Κωδικοποίηση σε ενιαίο κείμενο των διατάξεων της κεί¬ 
μενης νομοθεσίας, που διέπουν το Εθνικό Κέντρο Δη¬ 
μόσιας Διοίκησης και Αυτοδιοίκησης (Ε.Κ.Δ.Δ.Α.) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) τις διατάξεις: 

α) της παρ. 6 του άρθρου 6 του ν. 3260/2004 «Ρυθμί¬ 
σεις του συστήματος προσλήψεων και θεμάτων δημό¬ 
σιας διοίκησης». 

β) τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κωδικοποιήθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (ΦΕΚ 98 Α'). 

2) Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

3) Την από 13.11.2006 γνώμη του Δ.Σ. του Ε.Κ.Δ.Δ.Α. 
(υπ’ αριθμ. 3149/2006) απόφαση, μετά από πρόταση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, αποφασίζουμε: 

Αρθρο πρώτο 

Κωδικοποιούνται σε ενιαίο κείμενο οι διατάξεις που 
διέπουν το Εθνικό Κέντρο Δημόσιας Διοίκησης και Αυ¬ 
τοδιοίκησης (Ε.Κ.Δ.Δ.Α.), όπως αυτές τροποποιήθηκαν, 
συμπληρώθηκαν και ισχύουν, καθώς και κάθε άλλη συ¬ 
ναφής διάταξη η οποία τροποποιεί ή συμπληρώνει τις 
ανωτέρω διατάξεις, ως εξής: 


14 Μαρτίου 2007 

ΚΕΦΑΛΑΙΟ ΠΡΩΤΟ 

ΕΘΝΙΚΟ ΚΕΝΤΡΟ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΥΤΟΔΙΟΙΚΗΣΗΣ 
Αρθρο 1 

Ίδρυση και αποστολή του Κέντρου, διάρθρωση 
υπηρεσιών (ν. 1388/1983 άρθρο 1, ν. 1943/1991 
άρθρο 39, ν. 2527/1997 άρθρα 8 & 13, 
ν. 3200/2003 άρθρα 1 & 2, π.δ. 193/2004, 
ν. 3260/2004 άρθρο 6) 

1. Ιδρύεται νομικό πρόσωπο δημοσίου δικαίου με την 
επωνυμία «Εθνικό Κέντρο Δημόσιας Διοίκησης και Αυ¬ 
τοδιοίκησης» (Ε.Κ.Δ.Δ.Α.) και έδρα την Αθήνα. Το Κέντρο 
έχει διοικητική και οικονομική αυτοτέλεια και εποπτεύε¬ 
ται από τον Υπουργό Εσωτερικών, Δημόσιας Διοίκησης 
και Αποκέντρωσης. 

2. Εκπαιδευτικές μονάδες του Εθνικού Κέντρου 
Δημόσιας Διοίκησης και Αυτοδιοίκησης (Ε.Κ.Δ.Δ.Α.) είναι 
η Εθνική Σχολή Δημόσιας Διοίκησης (Ε.Σ.Δ.Δ.), η Εθνική 
Σχολή Τοπικής Αυτοδιοίκησης (Ε.Σ.Τ.Α.) και το Ινστιτού¬ 
το Επιμόρφωσης (ΙΝ.ΕΠ.). Η διάρθρωση των Οργανικών 
Μονάδων του Ε.Κ.Δ.Δ.Α. διέπεται από τον Οργανισμό 
αυτού. 

3. Αποστολή του Ε.Κ.Δ.Δ.Α. είναι: 

α) Η επαγγελματική κατάρτιση, εκπαίδευση και 
επιμόρφωση του πόσης φύσεως προσωπικού της κε¬ 
ντρικής και περιφερειακής διοίκησης, της τοπικής αυ¬ 
τοδιοίκησης α'και β' βαθμού, των νομικών προσώπων 
δημοσίου δικαίου, των Δ.Ε.Κ.Ο., των Ανωνύμων Εταιρειών 
του Δημοσίου, των νομικών προσώπων ιδιωτικού δικαίου 
και των επιχειρήσεων των οποίων τη διοίκηση ορίζει 
άμεσα ή έμμεσα το Δημόσιο με διοικητική πράξη ή ως 
μέτοχος, και των επιχειρήσεων των οργανισμών τοπικής 
αυτοδιοίκησης, καθώς και των δημοσίων λειτουργών. 

Εφεξής, όπου στις διατάξεις του διατάγματος αυτού 
αναφέρεται ευρύτερος δημόσιος τομέας, ορίζονται οι 
φορείς που περιγράφονται στην παράγραφο αυτήν. 

β) Η επιμόρφωση των αιρετών οργάνων των 
οργανισμών τοπικής αυτοδιοίκησης α' και β' βαθμού. 

γ) Η δημιουργία στελεχών για τη δημόσια διοίκηση 
και την τοπική αυτοδιοίκηση. 

δ) Η παροχή πορισμάτων ερευνών και συμπερασμάτων 
μελετών στον Υπουργό Εσωτερικών, Δημόσιας Διοίκη¬ 
σης και Αποκέντρωσης για τη χάραξη στρατηγικής, για 
την ανάπτυξη του ανθρώπινου δυναμικού της δημόσιας 
διοίκησης και την εισαγωγή οργανωτικών αλλαγών σε 
αυτήν. 

ε) Η συμβολή στο διαρκή εκσυγχρονισμό της οργάνω¬ 
σης και λειτουργίας της δημόσιας διοίκησης μέσω της 
έρευνας των διαδικασιών και της δομής των φορέων 
του ευρύτερου δημόσιου τομέα, της εκπόνησης μελετών 
και μεταρρυθμιστικών σχεδίων και της συμβουλευτικής 
υποστήριξης της εφαρμογής τους. 

στ) Η υποστήριξη, ύστερα από αίτημα της Γενικής 
Γραμματείας Δημόσιας Διοίκησης και Ηλεκτρονικής Δι¬ 
ακυβέρνησης του Υπουργείου Εσωτερικών, Δημόσιας 
Διοίκησης και Αποκέντρωσης, των διαδικασιών για 
την εφαρμογή των μεταρρυθμιστικών δράσεων του 
Υπουργείου Εσωτερικών, Δημόσιας Διοίκησης και Απο¬ 
κέντρωσης και των διαγωνισμών ποιότητας μεταξύ των 
δημοσίων υπηρεσιών που διεξάγει το Υπουργείο Εσω¬ 
τερικών, Δημόσιας Διοίκησης και Αποκέντρωσης. 

ζ) η θέσπιση του ατομικού δελτίου κατάρτισης των 
υπαλλήλων για την παρακολούθηση του επιμορφωτικού 
ιστορικού τους σε ατομικό επίπεδο. 

4. Στο πλαίσιο της αποστολής του, το Ε.Κ.Δ.Δ.Α. 
μπορεί να συμβάλλεται, ύστερα από εισήγηση της 
Γενικής Γραμματείας Δημόσιας Διοίκησης και Ηλε¬ 
κτρονικής Διακυβέρνησης του Υπουργείου Εσωτερι¬ 
κών, Δημόσιας Διοίκησης και Αποκέντρωσης ή και δική 
του πρωτοβουλία, με ιδρύματα ανώτατης εκπαίδευ¬ 
σης (πανεπιστημιακού και τεχνολογικού τομέα) της 
ημεδαπής ή της αλλοδαπής, με φορείς του ευρύτερου 
δημόσιου τομέα, καθώς και με φορείς που παρέχουν 
εκπαίδευση, εκπονούν μελέτες, διενεργούν έρευνες και 
ανήκουν στο δημόσιο ή ιδιωτικό τομέα της ημεδαπής 
ή της αλλοδαπής ή με άλλους φορείς εκπαίδευσης ή 
επαγγελματικής κατάρτισης του δημόσιου ή ιδιωτικού 
τομέα της ημεδαπής ή της αλλοδαπής ή με κοινωνικούς 
ή συλλογικούς φορείς ή με διεθνείς και υπερεθνικούς 
οργανισμούς ή με πρόσωπα εγνωσμένου επιστημονικού 
κύρους. 

5. Το Ε.Κ.Δ.Δ.Α. καταρτίζει και υποβάλλει ετησίως στον 
Υπουργό Εσωτερικών, Δημόσιας Διοίκησης και Αποκέ¬ 
ντρωσης έκθεση για τα προβλήματα και τις εξελίξεις 
στα θέματα εκπαίδευσης του προσωπικού των φορέων 
του ευρύτερου δημόσιου τομέα, καθώς και ειδικές εκ¬ 
θέσεις, ύστερα από αίτημα του Υπουργού Εσωτερικών, 
Δημόσιας Διοίκησης και Αποκέντρωσης, του Α.Σ.Ε.Π. ή 
άλλων ανεξάρτητων δημόσιων αρχών. 

6. Κατ' εξαίρεση, το Ε.Κ.Δ.Δ.Α. μπορεί να παρέχει υπη¬ 
ρεσίες, εκπαιδευτικού και ερευνητικού περιεχομένου, σε 
φυσικά ή νομικά πρόσωπα του ιδιωτικού τομέα έναντι 
αμοιβής. Ο τρόπος καθορισμού των υπηρεσιών και της 
σχετικής αμοιβής προσδιορίζεται με κοινή υπουργική 
απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης, Οικονομίας και Οικονομικών 
και Ανάπτυξης. 

7. Το Ε.Κ.Δ.Δ.Α. για την εκπλήρωση της αποστολής 
του μπορεί να: 

α) εκπονεί μελέτες και διεξάγει έρευνες, 
β) παρέχει συμβουλευτικές υπηρεσίες, 


γ) συμμετέχει σε διαγωνισμούς για την ανάληψη των 
δραστηριοτήτων που αναφέρονται στις προηγούμενες 
παραγράφους, 

δ) πιστοποιεί το επίπεδο γνώσεων και δεξιοτήτων των 
υπαλλήλων του Δημοσίου, των Ν.Π.Δ.Δ. και των Ο.Τ.Α. 
α'και β' βαθμού. Με κοινή απόφαση του Υπουργού Εσω¬ 
τερικών, Δημόσιας Διοίκησης και Αποκέντρωσης και του 
κατά περίπτωση αρμόδιου Υπουργού, μετά από γνώμη 
του Δ.Σ. του Ε.Κ.Δ.Δ.Α., καθορίζονται οι ειδικότητες, η 
διαδικασία και ο τρόπος πιστοποίησης. 

ε) πιστοποιεί τους χώρους εκπαίδευσης, τον εκπαιδευ¬ 
τικό εξοπλισμό, τη διοικητική και επιστημονική υποστήρι¬ 
ξη της υλοποίησης των επιμορφωτικών προγραμμάτων 
των υπαλλήλων των φορέων του ευρύτερου δημόσιου 
τομέα και εν γένει τις εκπαιδευτικές δομές, 
στ) αναθέτει το σχεδίασμά και την πραγματοποίηση 
προγραμμάτων κατάρτισης δημοσίων υπαλλήλων σε 
φορείς των οποίων το Ε.Κ.Δ.Δ.Α. έχει πιστοποιήσει τις 
εκπαιδευτικές δομές. Οι θεματικές ενότητες που ανα¬ 
τίθενται ανά ομάδα φορέων καθορίζονται με απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης, η οποία εκδίδεται ύστερα από εισήγηση 
του Δ.Σ. του Ε.Κ.Δ.Δ.Α.. 

Άρθρο 2 

Διοικητικό Συμβούλιο 
(ν. 1388/1983 άρθρο 2, ν. 2527/1997 
άρθρο 9, ν. 2880/2001 άρθρο 7, ν. 2916/2001 
άρθρο 8, ν. 3200/2003 άρθρο 3) 

1. Το Ε.Κ.Δ.Δ.Α. διοικείται από Διοικητικό Συμβούλιο 
που αποτελείται από: 

α) τον Πρόεδρο, 

β) τον Γ ενικό Γ ραμματέα του Ε.Κ.Δ.Δ.Α., 
γ) τους Διευθυντές των εκπαιδευτικών μονάδων του 
Ε.Κ.Δ.Δ.Α., 

δ) τον Προϊστάμενο της Γ ενικής Διεύθυνσης Κατάστα¬ 
σης Προσωπικού του Υπουργείου Εσωτερικών, Δημόσιας 
Διοίκησης και Αποκέντρωσης, 
ε) έναν εκπρόσωπο της Κεντρικής Ένωσης Δήμων και 
Κοινοτήτων Ελλάδας (Κ.Ε.Δ.Κ.Ε.), 
στ) έναν εκπρόσωπο της Ανώτατης Διοίκησης Ενώσε¬ 
ων Δημοσίων Υπαλλήλων Ελλάδας (Α.Δ.Ε.Δ.Υ.), 
ζ) έναν επιστήμονα κλάδου Διοικητικής Επιστήμης και 
Διοίκησης Επιχειρήσεων ή Πολιτικής Επιστήμης ή Κοινω- 
νιολογίας ή Δημοσίου Δικαίου ή Οικονομικής Επιστήμης 
ή Περιφερειακής Ανάπτυξης ή Ευρωπαϊκών και Διεθνών 
Σπουδών ή Πληροφορικής, 

η) έναν εκπρόσωπο της Ένωσης Νομαρχιακών Αυτο¬ 
διοικήσεων Ελλάδας (Ε.Ν.Α.Ε.) και 
θ) έναν εκπρόσωπο της Πανελλήνιας Ομοσπονδίας 
Εργαζομένων Οργανισμών Τοπικής Αυτοδιοίκησης 
(Π.Ο.Ε. Ο.Τ.Α.). 

2. Ο Πρόεδρος, ο Γ ενικός Γ ραμματέας, το μέλος που 
μνημονεύεται στο στοιχείο ζ' της προηγούμενης παρα¬ 
γράφου και οι αναπληρωτές των τελευταίων επιλέγο¬ 
νται μεταξύ επιστημόνων κύρους και ειδικής εμπειρίας 
από τους επιστημονικούς κλάδους που απαριθμούνται 
στην παρ. 1 του παρόντος άρθρου ή και από άλλους 
επιστημονικούς κλάδους εφόσον έχουν ασκήσει διοικη¬ 
τικά καθήκοντα υψηλής ευθύνης. 

Στην περίπτωση ορισμού μέλους Δ.Ε.Π. πλήρους απα¬ 
σχόλησης ως Προέδρου του Δ.Σ. του Εθνικού Κέντρου 
Δημόσιας Διοίκησης και Αυτοδιοίκησης, διατηρείται η 

ένταξη του στην κατηγορία της πλήρους απασχόλησης 
και καταβάλλεται παράλληλα με τις προβλεπόμενες 
από τις κείμενες διατάξεις αποδοχές της κύριας θέ¬ 
σης του και η προβλεπόμενη για τον Πρόεδρο του Δ.Σ. 
του Ε.Κ.Δ.Δ.Α. μηνιαία αποζημίωση, με την επιφύλαξη 
των διατάξεων του άρθρου 15 του ν. 2703/1999 (ΦΕΚ 
72 Α71999). 

3. Ο Πρόεδρος, ο Γενικός Γραμματέας, καθώς και τα 
μέλη που μνημονεύονται στα στοιχεία δ', ε', στ', ζ', η' 
και θ' της παρ. 1 με τους αναπληρωτές τους, διορίζο¬ 
νται για τριετή θητεία που μπορεί να ανανεωθεί, με 
απόφαση του Υπουργού Εσωτερικών, Δημόσιας Διοί¬ 
κησης και Αποκέντρωσης. Με απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Οικονομίας και Οικονομικών καθορίζεται η αποζημίωση 
του Προέδρου, των μελών και του γραμματέα του Δ.Σ. 
και οι αποδοχές του Γ ενικού Γ ραμματέα. Ο Πρόεδρος 
και τα μέλη του Δ.Σ. του Ε.Κ.Δ.Δ.Α. συνεχίζουν να ασκούν 
τα καθήκοντά τους και μετά τη λήξη της θητείας τους 
μέχρι την ανανέωσή της ή το διορισμό νέων μελών 
σύμφωνα με τις διατάξεις του παρόντος. 

4. Όταν ως Πρόεδρος, Γ ενικός Γ ραμματέας ή μέλη του 
Δ.Σ. διορίζονται δημόσιοι λειτουργοί ή υπάλληλοι του 
δημόσιου τομέα, ο διορισμός τους δεν γίνεται λόγω της 
συγκεκριμένης ιδιότητάς τους, ώστε να χρειάζεται να 
ερωτηθεί σχετικά η προϊσταμένη τους αρχή, αλλά λόγω 
της εξειδικευμένης επιστημονικής και επαγγελματικής 
επίδοσής τους και της προσωπικής τους προσφοράς. 
Για τον ίδιο λόγο η συμμετοχή τους αυτή δεν υπόκειται 
στους περιορισμούς της κείμενης νομοθεσίας. 

5. Στην απόφαση του Υπουργού Εσωτερικών, Δημόσιας 
Διοίκησης και Αποκέντρωσης που προβλέπεται από την 
παράγραφο 3 του άρθρου αυτού καθορίζεται αν η ανά¬ 
θεση καθηκόντων του Προέδρου, του Γ ενικού Γ ραμματέα 
και των μελών που αναφέρονται στα στοιχεία δ', ε', στ' 
και ζ' της παραγράφου 1 γίνεται παράλληλα με τα καθή¬ 
κοντα της θέσης που τυχόν κατέχουν τα πρόσωπα αυτά 
στο δημόσιο τομέα ή αποκλειστικά, οπότε η απόφαση 
αυτή αποτελεί και πράξη απόσπασης από την κύρια 
θέση κατά τη διάρκεια της θητείας τους. 

6. Η θητεία του Προέδρου, του Γ ενικού Γ ραμματέα και 
των μελών του Δ.Σ. που αναφέρονται στα στοιχ. δ' και 
ζ' της παραγράφου 1 μπορεί να διακοπεί σε περίπτω¬ 
ση σοβαρής παράβασης ή σοβαρής αμέλειας κατά την 
εκτέλεση των καθηκόντων τους. Η διακοπή γίνεται με 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης. 

7. Το Δ.Σ. ύστερα από εισήγηση του Γ ενικού Γ ραμματέα 
ορίζει ως γραμματέα του Δ.Σ. υπάλληλο του Κέντρου, 
καθώς και τον αναπληρωτή του. 

Άρθρο 3 

Τρόπος λειτουργίας του Δ.Σ. 

(ν. 1388/1983 άρθρο 4, ν. 1943/1991 άρθρο 42) 

1. Το Δ.Σ. συνεδριάζει τακτικά σε ημερομηνίες που ορί¬ 
ζονται από αυτό και, πάντως, τουλάχιστον μία φορά το 
μήνα. Συνεδριάζει εκτάκτως μετά από πρόσκληση του 
Προέδρου του, όταν ο Υπουργός Εσωτερικών, Δημόσιας 
Διοίκησης και Αποκέντρωσης ζητήσει τη σύγκλησή του, 
ή όταν ο Πρόεδρος κρίνει ότι επιβάλλεται η σύγκλησή 
του. 

2. Γ ια να ληφθεί απόφαση χρειάζεται η απόλυτη πλει- 
οψηφία των παρόντων μελών του Δ.Σ. Σε περίπτωση 


ισοψηφίας υπερισχύει η γνώμη με την οποία έχει συ¬ 
νταχθεί ο Πρόεδρος, ή, όταν αυτός ελλείπει, απουσιάζει 
ή κωλύεται, ο Γ ενικός Γ ραμματέας. 

3. Το Δ.Σ. βρίσκεται σε απαρτία όταν είναι παρόντα επτά 
(7) τουλάχιστον μέλη του, στα οποία συμπεριλαμβάνονται 
ο Πρόεδρος ή ο Γ ενικός Γ ραμματέας. 

4. Με απόφαση του Δ.Σ., που εγκρίνεται από τον 
Υπουργό Εσωτερικών, Δημόσιας Διοίκησης και Αποκέ¬ 
ντρωσης, μπορεί να καταρτισθεί ειδικός Κανονισμός για 
τη σύγκληση και τον τρόπο λειτουργίας του Δ.Σ.. 

Άρθρο 4 

Γ ενικός Γ ραμματέας 

(ν. 1943/1991 άρθρο 40, ν. 2266/1994 άρθρο 14, 
ν. 3200/2003 άρθρο 4) 

1. Ο Γ ενικός Γ ραμματέας του Ε.Κ.Δ.Δ.Α.: 

α) προίσταται των εκπαιδευτικών και υπηρεσιακών 
μονάδων του Ε.Κ.Δ.Δ.Α., 

β) εκτελεί τις αποφάσεις του Δ.Σ. και εγκρίνει όλες 
τις δαπάνες μέχρι του ποσού που προβλέπεται κάθε 
φορά από το νόμο για την προκήρυξη πρόχειρου 
διαγωνισμού, 

γ) αναπληρώνει τον Πρόεδρο, όταν αυτός ελλείπει, 
απουσιάζει ή κωλύεται, 

δ) συνιστά ομάδες μελέτης, έρευνας και 
σχεδιασμού, 

ε) έχει την ευθύνη της εκμετάλλευσης και διαχείρισης 
των ακινήτων του Ε.Κ.Δ.Δ.Α. και των εγκαταστάσεών 
του, 

στ) μεριμνά για την εκποίηση ή την καταστροφή του 
περιττού και άχρηστου υλικού, 

ζ) εγκρίνει τις μετακινήσεις του προσωπικού του 
Ε.Κ.Δ.Δ.Α. στο εσωτερικό και στο εξωτερικό, 

η) εισηγείται στο Δ.Σ. του Ε.Κ.Δ.Δ.Α. τα μέτρα που 
απαιτούνται για την εκπλήρωση των σκοπών του, 

θ) υποβάλλει για έγκριση στο Δ.Σ. του Ε.Κ.Δ.Δ.Α. τον 
προϋπολογισμό εσόδων και εξόδων, τον απολογισμό και 
τον ισολογισμό του Ε.Κ.Δ.Δ.Α., καθώς και το πρόγραμμα 
προμηθειών του, 

ι) εισηγείται στο Δ.Σ. για θέματα οργάνωσης και λει¬ 
τουργίας του Ε.Κ.Δ.Δ.Α.. 

2. Ο Γενικός Γραμματέας του Ε.Κ.Δ.Δ.Α. μπορεί να 
μεταβιβάζει αρμοδιότητές του ή το δικαίωμα υπογρα¬ 
φής στους προϊσταμένους των εκπαιδευτικών και υπη¬ 
ρεσιακών μονάδων του Ε.Κ.Δ.Δ.Α.. 

3. Ο Γ ενικός Γ ραμματέας του Ε.Κ.Δ.Δ.Α., όταν ελλείπει, 
απουσιάζει ή κωλύεται, αναπληρώνεται από μέλος του 
Δ.Σ. που ορίζεται από αυτό. 

4. Η θέση του Γ ενικού Γ ραμματέα του Ε.Κ.Δ.Δ.Α. μπορεί 
να καλύπτεται και με ανάθεση καθηκόντων, από μέλος 
Δ.Ε.Π. των Α.Ε.Ι. ή αντίστοιχο των Τ.Ε.Ι. ή από δικαστικό 
λειτουργό. Η ανάθεση καθηκόντων γίνεται με απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης. 

Αρθρο 5 

Αρμοδιότητες του Δ.Σ. 

(ν. 1388/1983 άρθρο 3, ν. 1586/1986 άρθρο 23, 
ν. 1943/1991 άρθρο 41, ν. 3320/2005 άρθρο 9) 

1. Το Διοικητικό Συμβούλιο έχει αρμοδιότητα για όλα τα 
θέματα που αφορούν το Ε.Κ.Δ.Δ.Α., εκτός από εκείνα που 
έχουν ανατεθεί σε άλλο όργανο. Χαράσσει, στο πλαίσιο 
της κυβερνητικής πολιτικής, τις γενικές κατευθύνσεις 

των εκπαιδευτικών δραστηριοτήτων του Ε.Κ.Δ.Δ.Α., κα¬ 
ταρτίζει τον ετήσιο προϋπολογισμό, απολογισμό και 
ισολογισμό του Ε.Κ.Δ.Δ.Α., εγκρίνει τα προγράμματα 
σπουδών των εκπαιδευτικών του μονάδων μετά από 
εισήγηση των αρμόδιων διευθυντών και γνώμη του 
επιστημονικού - εκπαιδευτικού συμβουλίου και αποφα¬ 
σίζει την κατάταξη του κύριου διδακτικού προσωπικού 
στο Ενιαίο Μητρώο, σύμφωνα με την παράγραφο 5 του 
άρθρου 9 του ν. 3320/2005, ύστερα από εισήγηση του 
αρμόδιου Διευθυντή. 

2. Το Δ.Σ. με απόφαση του μπορεί να εξουσιοδοτεί 
τον Πρόεδρο, το Γενικό Γραμματέα του Ε.Κ.Δ.Δ.Α. ή τους 
προϊσταμένους των εκπαιδευτικών και λοιπών υπηρεσι¬ 
ακών μονάδων του Ε.Κ.Δ.Δ.Α. να ασκούν συγκεκριμένες 
αρμοδιότητές του ή να υπογράφουν με εντολή Δ.Σ. 
κάθε μορφής πράξη, έγγραφα, εντάλματα, συμβάσεις ή 
αποφάσεις που ανήκουν στην αρμοδιότητα του, εκτός 
από τον προϋπολογισμό, απολογισμό και ισολογισμό 
του Ε.Κ.Δ.Δ.Α.. 

3. Με αποφάσεις του Δ.Σ. που εγκρίνονται από τον 
Υπουργό Εσωτερικών, Δημόσιας Διοίκησης και Αποκέ¬ 
ντρωσης και δημοσιεύονται στην Εφημερίδα της Κυβερ- 
νήσεως, μπορεί να καταργούνται ή ανασυγκροτούνται 
τα συλλογικά όργανα (συμβούλια και επιτροπές), που 
λειτουργούν στα πλαίσια του Ε.Κ.Δ.Δ.Α., εκτός από το 
ίδιο το Δ.Σ. και να ανακαθορίζονται οι αρμοδιότητές 
τους. Με όμοιες αποφάσεις, οι οποίες προσυπογρά¬ 
φονται από τον Υπουργό Οικονομίας και Οικονομικών 
μπορεί να συνιστώνται νέα συλλογικά όργανα για την 
υποστήριξη του Ε.Κ.Δ.Δ.Α., να προσδιορίζεται η συ¬ 
γκρότηση και η σύνθεσή τους και να καθορίζονται οι 
αρμοδιότητές τους. Τόσο για τα συλλογικά όργανα που 
λειτουργούν ήδη στο Ε.Κ.Δ.Δ.Α. όσο και για εκείνα που 
ενδέχεται να συσταθούν κατά το προηγούμενο εδάφιο, 
μπορεί να ορίζεται με τις αποφάσεις αυτές μειωμένη 
απαρτία για τη λειτουργία τους μέχρι το ένα τρίτο (1/3) 
του αριθμού των μελών τους. 

Άρθρο 6 

Αρμοδιότητες του Προέδρου του Δ.Σ. 

(ν. 1388/1983 άρθρο 5) 

Ο Πρόεδρος του Δ.Σ. εκπροσωπεί το Ε.Κ.Δ.Δ.Α. στα 
Δικαστήρια και σε όλες τις δικαστικές και διοικητικές 
αρχές και εισηγείται στους αρμόδιους Υπουργούς τα 
κάθε είδους αναγκαία μέτρα για την υλοποίηση των 
σκοπών του Κέντρου. 

Αρθρο 7 

Συνεργασία με τρίτους 
(ν. 1943/1991 άρθρο 47, ν. 2085/1992 
άρθρο 17, ν. 2190/1994 άρθρο 30) 

1. Το Δ.Σ. του Ε.Κ.Δ.Δ.Α. μπορεί να αναθέτει, με από¬ 
φασή του, σε ελληνικούς και ξένους εκπαιδευτικούς 
και ερευνητικούς φορείς ή σε πρόσωπα εγνωσμένου 
επιστημονικού κύρους προγράμματα της αρμοδιότητας 
του Ε.Κ.Δ.Δ.Α. και να εγκρίνει τη συνεργασία υπηρεσι¬ 
ακών του μονάδων με αυτούς για την εκτέλεση, στο 
εσωτερικό ή στο εξωτερικό, προγραμμάτων εκπαιδευ¬ 
τικού ή ερευνητικού κοινού ενδιαφέροντος, συνεδρίων 
και ανταλλαγών επιστημονικού ή εκπαιδευτικού προ¬ 
σωπικού. 

2. Η αποζημίωση των ανωτέρω φορέων ή προσώπων 
και οι όροι για την παροχή των υπηρεσιών τους ή της 


συνεργασίας τους με το Ε.Κ.Δ.Δ.Α. και για τη συμμετοχή, 
στα πλαίσια της αρμοδιότητάς του, υπαλλήλων σε εκ¬ 
παιδευτικά ή ερευνητικά προγράμματα τρίτων, ορίζο¬ 
νται με σύμβαση μεταξύ του Γ ενικού Γ ραμματέα του 
Ε.Κ.Δ.Δ.Α. και των οικείων φορέων ή προσώπων. 

3. Ως εκπαιδευτικοί ή ερευνητικοί φορείς για την 
εφαρμογή του παρόντος άρθρου, νοούνται οι φορείς 
που παρέχουν εκπαίδευση ή εκτελούν μελέτες και 
έρευνες, ανεξάρτητα αν ανήκουν στο δημόσιο ή στον 
ιδιωτικό τομέα. 

4. Οι διατάξεις των προηγούμενων παραγράφων 
εφαρμόζονται και για τα εκπαιδευτικά προγράμματα 
των Υπουργείων, αυτοτελών δημόσιων υπηρεσιών 
και Ν.Π.Δ.Δ.. Στην περίπτωση αυτή, όπου προβλέπεται 
αρμοδιότητα του Εθνικού Κέντρου Δημόσιας Διοίκησης 
και Αυτοδιοίκησης (Ε.Κ.Δ.Δ.Α.), αυτή ασκείται από τον 
οικείο Υπουργό. Οι δαπάνες βαρύνουν το οικείο Υπουρ¬ 
γείο ή την αυτοτελή δημόσια υπηρεσία ή το νομικό 
πρόσωπο δημόσιου δικαίου και η κατά την παρ. 2 του 
παρόντος άρθρου σύμβαση καταρτίζεται μεταξύ του 
αρμόδιου Υπουργού και των οικείων εκπαιδευτικών φο¬ 
ρέων ή προσώπων. 

5. Στους υπαλλήλους που, επιτυχώς, αποφοιτούν από 
τα παραπάνω εκπαιδευτικά προγράμματα χορηγείται 
σχετικό πιστοποιητικό. 

6. Το Ε.Κ.Δ.Δ.Α. μπορεί να αναλαμβάνει με απόφα¬ 
ση του Δ.Σ. την εκτέλεση προγραμμάτων και συνεδρί¬ 
ων εκπαιδευτικού ή ερευνητικού ενδιαφέροντος για 
λογαριασμό κυβερνητικών, εκπαιδευτικών και ερευνη¬ 
τικών φορέων και οργανισμών τοπικής αυτοδιοίκησης 
των Βαλκανικών κρατών, της Κύπρου, των κρατών μελών 
της Ευρωπαϊκής Ένωσης και των κρατών με τα οποία η 
Ευρωπαϊκή Ένωση έχει αναπτύξει εξωτερικές σχέσεις. 
Η δυνατότητα αυτή διεθνούς συνεργασίας μπορεί να 
επεκταθεί και σε φορείς ή οργανισμούς άλλων χωρών 
με προεδρικό διάταγμα, που εκδίδεται με πρόταση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Εξωτερικών. 

7. Στα πλαίσια της προηγούμενης παραγράφου, το Δ.Σ. 
του Ε.Κ.Δ.Δ.Α. εξουσιοδοτεί σε ετήσια βάση τους διευθυ¬ 
ντές των μονάδων του να συμμετέχουν σε διαγωνισμούς 
για την ανάληψη εκτέλεσης προγραμμάτων εκπαιδευτι¬ 
κού ή ερευνητικού ενδιαφέροντος και συνεδρίων. 

8. Οι όροι εκτέλεσης από το Ε.Κ.Δ.Δ.Α. των προγραμμάτων 
και συνεδρίων της παρ. 6 του παρόντος άρθρου, ορίζονται 
με σύμβαση μεταξύ του Ε.Κ.Δ.Δ.Α. και του ενδιαφερομένου 
φορέα της οικείας χώρας. 

Αρθρο 8 

Συντονιστική Επιτροπή Εκπαίδευσης 
(ν. 3200/2003 άρθρο 5, ν. 3260/2004 άρθρο 6) 

1. Συνιστάται στο Ε.Κ.Δ.Δ.Α. Συντονιστική Επιτροπή 
Εκπαίδευσης, η οποία αποτελείται από: 

α) τον Γ ενικό Γ ραμματέα του Ε.Κ.Δ.Δ.Α. ως Πρόεδρο, 

β) τέσσερις Διευθυντές της κεντρικής υπηρεσίας 
του Ε.Κ.Δ.Δ.Α., που ορίζονται με απόφαση του Γενικού 
Γ ραμματέα του Ε.Κ.Δ.Δ.Α., τους επικεφαλής των εκπαι¬ 
δευτικών οργανωτικών μονάδων των Υπουργείων και 
των εκπαιδευτικών φορέων των νομικών προσώπων του 
δημόσιου τομέα, όπως εκάστοτε ισχύει, ως μέλη, 

γ) δύο εκπροσώπους της Α.Δ.Ε.Δ.Υ.. 

Χρέη Γ ραμματέα της Συντονιστικής Επιτροπής Εκπαί¬ 
δευσης ασκεί υπάλληλος που υπηρετεί στο Ε.Κ.Δ.Δ.Α. 
και ορίζεται από τον Γ ενικό Γ ραμματέα του. 

2. Η Συντονιστική Επιτροπή Εκπαίδευσης συγκροτεί¬ 
ται με απόφαση του Υπουργού Εσωτερικών, Δημόσιας 
Διοίκησης και Αποκέντρωσης. 

3. Έργο της Επιτροπής είναι ο συντονισμός του εκπαι¬ 
δευτικού έργου των φορέων εκπαίδευσης της δημόσιας 
διοίκησης και της τοπικής αυτοδιοίκησης. Ειδικότερα, η 
Επιτροπή συντονίζει το εκπαιδευτικό έργο όσον αφο¬ 
ρά: 

α) την καταγραφή των διαθέσιμων υποδομών των 
φορέων, 

β) τη συστηματική και συνεχή καταγραφή των στό¬ 
χων, πολιτικών και θεματικών αξόνων των δράσεων των 
φορέων, 

γ) τη συστηματική και συνεχή καταγραφή των δρά¬ 
σεων εκπαίδευσης, καθώς και των μελετών και ερευ¬ 
νών που προγραμματίζουν να πραγματοποιήσουν οι 
φορείς, 

δ) το συντονισμό των δράσεων των φορέων, με στόχο 
την αποφυγή επικαλύψεων και την αποτελεσματικότερη 
αξιοποίηση τόσο των εθνικών και κοινοτικών πόρων όσο 
και των διαθέσιμων υποδομών, 

ε) τη σύγκλιση των εκπαιδευτικών και ερευνητικών 
μεθοδολογιών των φορέων, με στόχο τη βελτίωση τις 
ποιότητας και της αποτελεσματικότητας των δράσεων 
και 

στ) κάθε άλλο θέμα σχετικό με το συντονισμό του 
εκπαιδευτικού έργου των φορέων. 

4. Η Συντονιστική Επιτροπή Εκπαίδευσης συνέρχεται 
τουλάχιστον δύο φορές το χρόνο ύστερα από πρόσκλη¬ 
ση του Γ ενικού Γ ραμματέα του Ε.Κ.Δ.Δ.Α.. 

Άρθρο 9 

Επιστημονικό Εκπαιδευτικό Συμβούλιο 
(ν. 1388/1983 άρθρο 6, ν. 1943/1991 άρθρα 44 & 52, 
ν. 2527/1997 άρθρο 10, ν. 3200/2003 άρθρο 6) 

1. Συνιστάται στο Ε.Κ.Δ.Δ.Α. Επιστημονικό Εκπαιδευ¬ 
τικό Συμβούλιο. Το Συμβούλιο γνωμοδοτεί ύστερα από 
ερώτημα του Δ.Σ. του Ε.Κ.Δ.Δ.Α.: α) για θέματα που αφο¬ 
ρούν τη διδακτέα ύλη, τις εκπαιδευτικές μεθόδους, τη 
χρονική διάρκεια των εκπαιδευτικών προγραμμάτων και 
την αξιολόγηση του έργου της Ε.Σ.Δ.Δ. και της Ε.Σ.Τ.Α., 
β) για τα επιμορφωτικά πεδία και την αξιολόγηση του 
έργου του ΙΝ.ΕΠ., γ) για τις επιστημονικές δημοσιεύσεις 
του Ε.Κ.Δ.Δ.Α. και δ) για τις γενικές κατευθύνσεις των 
μελετητικών και ερευνητικών δράσεων του Ε.Κ.Δ.Δ.Α.. 

2. Το Συμβούλιο αποτελείται από εννέα μέλη που ορί¬ 
ζονται με τριετή θητεία από τον Υπουργό Εσωτερικών, 
Δημόσιας Διοίκησης και Αποκέντρωσης, ύστερα από 
γνώμη του Δ.Σ. του Ε.Κ.Δ.Δ.Α. Ως Πρόεδρος ορίζεται 
καθηγητής Α.Ε.Ι. και ως μέλη οι Διευθυντές της Ε.Σ.Δ.Δ., 
της Ε.Σ.Τ.Α. και του ΙΝ.ΕΠ., δύο μέλη Δ.Ε.Π., ένας ειδι¬ 
κός επιστήμονας σε θέματα δημόσιας διοίκησης, ένας 
βοηθός Συνηγόρου του Πολίτη και ο Προϊστάμενος 
τις Διεύθυνσης Εκπαίδευσης της Γ ενικής Γ ραμματείας 
Δημόσιας Διοίκησης και Ηλεκτρονικής Διακυβέρνησης 
του Υπουργείου Εσωτερικών, Δημόσιας Διοίκησης και 
Αποκέντρωσης. Γραμματέας του Συμβουλίου ορίζεται 
υπάλληλος του Ε.Κ.Δ.Δ.Α. με απόφαση του Γενικού 
Γ ραμματέα του Ε.Κ.Δ.Δ.Α.. Η αποζημίωση του Προέδρου, 
των μελών και του γραμματέα του Επιστημονικού Εκπαι¬ 
δευτικού Συμβουλίου ορίζεται με απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 


σης και Οικονομίας και Οικονομικών κατά παρέκκλιση 
των περιορισμών των κείμενων διατάξεων. 

3. Το Συμβούλιο συνέρχεται τακτικώς δύο φορές το 
έτος ύστερα από πρόσκληση του Προέδρου του και 
εκτάκτως όταν το ζητήσει ο Υπουργός Εσωτερικών, 
Δημόσιας Διοίκησης και Αποκέντρωσης ή ο Γενικός 
Γραμματέας του Ε.Κ.Δ.Δ.Α.. 

4. Ως εισηγητής ορίζεται από τον Πρόεδρό του 
ένα από τα μέλη του Επιστημονικού Εκπαιδευτικού 
Συμβουλίου. 

5. Το Συμβούλιο, όταν συζητώνται θέματα εξειδικευμένων 
εκπαιδευτικών και ερευνητικών προγραμμάτων, δύναται 
να καλεί αρμόδια στελέχη δημοσίων υπηρεσιών, καθώς 
και εμπειρογνώμονες του ιδιωτικού τομέα να εκφέρουν 
άποψη επί των υπό συζήτηση θεμάτων. 

6. Όπου στο παρόν άρθρο προβλέπεται συμμετοχή 
υπαλλήλων ή λειτουργών του δημόσιου τομέα, αυτή 
γίνεται λόγω της εξειδικευμένης επιστημονικής και 
επαγγελματικής τους κατάρτισης και της προσωπι¬ 
κής τους προσφοράς και όχι λόγω της συγκεκριμένης 
ιδιότητάς τους, ώστε να χρειάζεται να ερωτηθεί η 
προϊσταμένη τους αρχή. Για τον ίδιο λόγο η συμμετοχή 
τους αυτή δεν υπόκειται στους περιορισμούς της 
κείμενης νομοθεσίας. 

Άρθρο 10 
Ομάδες μελετών 

(ν. 1388/1983 άρθρο 7, ν. 2085/1992 άρθρο 18, 
ν. 2527/1997 άρθρο 14) 

1. Στο Κέντρο λειτουργούν ομάδες μελετών, 
τεκμηρίωσης και ενημέρωσης, με προορισμό τη διαρ¬ 
κή εξυπηρέτηση των υπηρεσιακών μονάδων του Κέ¬ 
ντρου και την πραγματοποίηση ερευνών για το συνεχή 
εκσυγχρονισμό της οργάνωσης και λειτουργίας των 
υπηρεσιών στο δημόσιο τομέα, την αύξηση τις πα¬ 
ραγωγικότητας και της αποδοτικότητάς του και την 
αντιμετώπιση της γραφειοκρατίας. 

2. Τις ομάδες απαρτίζουν οι υπεύθυνοι σπουδών και 
έρευνας. 

3. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης μετά γνώμη του Δ.Σ. του 
Ε.Κ.Δ.Δ.Α., μπορεί να συγκροτούνται επιτροπές ή ομάδες 
εργασίας από δημόσιους λειτουργούς ή υπαλλήλους 
του δημόσιου τομέα ή ιδιώτες, οι οποίοι, λόγω ειδικών 
γνώσεων, επιστημονικής ή τεχνικής κατάρτισης και 
πείρας, μπορούν να συμβάλουν στην αποδοτικότερη 
διεξαγωγή του έργου του Ε.Κ.Δ.Δ.Α. με την κατάρτι¬ 
ση μελετών ή διεξαγωγή ερευνών για τις ανάγκες των 
υπηρεσιακών μονάδων του Κέντρου ή προγραμμάτων, 
που επιδοτούνται από την Ευρωπαϊκή Ένωση. Στα μέλη 
των επιτροπών ή ομάδων εργασίας μπορεί να καθο¬ 
ρίζεται αποζημίωση κατά παρέκκλιση των διατάξεων 
των ν. 1256/1982 (ΦΕΚ 65 Α'/1982) και 3205/2003 (ΦΕΚ 
297 Α'/2003) με απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών. 

Άρθρο 11 

Διδακτικό Προσωπικό 

(ν. 1388/1983 άρθρο 8, ν. 1943/1991 άρθρα 41 & 51, 
ν. 2527/1997 άρθρο 14, ν. 2738/1999 άρθρο 19, 
ν. 3200/2003 άρθρο 7, ν. 3320/2005 άρθρο 9) 

1. Το Διδακτικό προσωπικό του Ε.Κ.Δ.Δ.Α. δεν είναι 
μόνιμο και διακρίνεται σε κύριο και βοηθητικό διδακτικό 

προσωπικό, τα μέλη του οποίου εντάσσονται στο Προ¬ 
σωρινό και εν συνεχεία στο Ενιαίο Μητρώο κύριου ή 
βοηθητικού διδακτικού προσωπικού, αντίστοιχα. Μπορεί 
να ανήκουν σε αυτό δημόσιοι λειτουργοί και υπάλληλοι, 
υπάλληλοι Ν.Π.Δ.Δ. και Ο.Τ.Α., διδακτικό, επιστημονικό ή 
ερευνητικό προσωπικό Ανώτερων και Ανώτατων Εκπαι¬ 
δευτικών Ιδρυμάτων της ημεδαπής ή της αλλοδαπής, 
καθηγητές ξένων γλωσσών, ιδιώτες με εξειδικευμένη 
επιστημονική, τεχνική ή άλλη ειδική κατάρτιση και πείρα 
συναφή προς τη διδακτέα ύλη και τα αντικείμενα σπου¬ 
δών. Στο διδακτικό προσωπικό μπορούν να ανήκουν και 
ημεδαποί ή αλλοδαποί εμπειρογνώμονες. 

2. Τα μέλη του κύριου διδακτικού προσωπικού, 
εκτός από την υποχρέωση παροχής διδακτικού έρ¬ 
γου, συμμετέχουν στο σχεδίασμά και στην αξιολό¬ 
γηση των προγραμμάτων σπουδών των Σχολών και 
των επιμορφωτικών προγραμμάτων του Ινστιούτου 
Επιμόρφωσης Προσωπικού, στην εκπόνηση και συγγρα¬ 
φή εκπαιδευτικού υλικού, καθώς και στο σχεδίασμά, 
στην παρακολούθηση και στην αξιολόγηση των εργα¬ 
σιών που εκπονούν οι σπουδαστές των Σχολών. 

3. Με απόφαση του Δ.Σ. του Ε.Κ.Δ.Δ.Α. καθορίζονται 
τα καθήκοντα των μελών κάθε κατηγορίας διδακτικού 
προσωπικού. 

4. Η ένταξη στο διδακτικό προσωπικό γίνεται με ανάθε¬ 
ση καθηκόντων στα παραπάνω πρόσωπα ή ιδιώτες που 
ανταποκρίνονται στις απαιτήσεις των προγραμμάτων 
των εκπαιδευτικών μονάδων του Ε.Κ.Δ.Δ.Α.. Αν η ανά¬ 
θεση καθηκόντων αφορά ιδιώτες, θεωρείται ανάθεση 
έργου. Η αποζημίωση που καταβάλλεται είναι ανάλογη 
με το χρόνο και το είδος της απασχόλησής τους. Για 
την ανάθεση καθηκόντων αρκεί η έκδοση απόφασης 
ένταξης στο Προσωρινό ή στο Ενιαίο Μητρώο, χωρίς 
να χρειάζεται η συγκατάθεση ή γνώμη της υπηρεσίας ή 
του φορέα στον οποίο υπηρετεί ο δημόσιος λειτουργός 
ή υπάλληλος. Η ανάθεση έργου, με την ένταξη ιδιωτών 
στο Προσωρινό ή Ενιαίο Μητρώο κύριου ή βοηθητικού 
διδακτικού προσωπικού, γίνεται κατά παρέκκλιση από 
τις ισχύουσες διατάξεις. Η ένταξη των ανωτέρω στο 
Μητρώο δεν συνεπάγεται υποχρεωτικά την απασχό¬ 
λησή τους στο Ε.Κ.Δ.Δ.Α., η οποία εξαρτάται από τις 
κατά καιρούς ανάγκες των εκπαιδευτικών του μονάδων 
και τη διαθεσιμότητα των μελών κύριου ή βοηθητικού 
διδακτικού προσωπικού. 

5. Κατά την πρώτη συνεργασία του με το Ε.Κ.Δ.Δ.Α., 
κάθε υποψήφιο μέλος του κύριου διδακτικού προ¬ 
σωπικού εντάσσεται με απόφαση του Διευθυντή της 
συγκεκριμένης εκπαιδευτικής μονάδας του Ε.Κ.Δ.Δ.Α. 
στο Προσωρινό Μητρώο κύριου διδακτικού προσωπικού. 
Μετά την αξιολόγηση των εκπαιδευτικών του ικανοτή¬ 
των, κατατάσσεται με απόφαση του Δ.Σ. του Ε.Κ.Δ.Δ.Α., 
που εκδίδεται ύστερα από εισήγηση του αρμόδιου Διευ¬ 
θυντή, στο Ενιαίο Μητρώο κύριου διδακτικού προσωπι¬ 
κού του Ε.Κ.Δ.Δ.Α.. 

Κατά την πρώτη συνεργασία του με το Ε.Κ.Δ.Δ.Α., κάθε 
υποψήφιο μέλος του βοηθητικού διδακτικού προσωπικού 
ενάσσεται με απόφαση του Γενικού Γραμματέα του 
Ε.Κ.Δ.Δ.Α. στο Προσωρινό Μητρώο βοηθητικού διδα¬ 
κτικού προσωπικού και διατίθεται στις εκπαιδευτικές 
μονάδες του Κέντρου. Μετά την αξιολόγησή του, που 
γίνεται το αργότερο σε τρεις (3) μήνες από την ένταξή 
του, κατατάσσεται με απόφαση του Δ.Σ. του Ε.Κ.Δ.Δ.Α. 
που εκδίδεται ύστερα από εισήγηση του αρμόδιου 


Διευθυντή εκπαιδευτικής μονάδας του Ε.Κ.Δ.Δ.Α., στο 
Ενιαίο Μητρώο βοηθητικού διδακτικού προσωπικού του 
Ε.Κ.Δ.Δ.Α. Με απόφαση του Δ.Σ. του Ε.Κ.Δ.Δ.Α. προσδιο¬ 
ρίζεται το ανώτατο όριο ωρών που μπορεί να ανατεθεί 
από τους Διευθυντές των εκπαιδευτικών μονάδων του 
Ε.Κ.Δ.Δ.Α. και τον Γ ενικό Γ ραμματέα στα μέλη του Προ¬ 
σωρινού Μητρώου κύριου και βοηθητικού διδακτικού 
προσωπικού, αντίστοιχα. 

6. Η ωριαία αποζημίωση του διδακτικού προσωπικού 
στα εκπαιδευτικά προγράμματα που εκτελεί το Ε.Κ.Δ.Δ.Α., 
τα Υπουργεία και τα Ν.Π.Δ.Δ. καθορίζεται με απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών, ύστερα 
από εισήγηση του Δ.Σ. του Ε.Κ.Δ.Δ.Α., κατά παρέκκλιση 
των διατάξεων του ν. 3205/2003 (ΦΕΚ 297 Α'/2003) ή 
άλλης γενικής ή ειδικής διάταξης. Η αποζημίωση αυτή 
καταβάλλεται και όταν τα εκπαιδευτικά προγράμματα 
εκτελούνται κατά τη διάρκεια του ωραρίου εργασίας. 
Η αποζημίωση αυτή υπόκειται σε κρατήσεις εισφορών 
υπέρ των οικείων ασφαλιστικών Ταμείων και προσαυ¬ 
ξάνεται με την εκάστοτε ισχύουσα εργοδοτική εισφορά. 
Με την ίδια απόφαση καθορίζονται τα τυχόν έξοδα 
μετακίνησης και εκτός έδρας διαμονής του διδακτικού 
προσωπικού, οι προϋποθέσεις και ο τρόπος καταβολής 
τους. 

Άρθρο 12 

Προσωπικό Ε.Κ.Δ.Δ.Α. 

(ν. 1388/1983 άρθρα 9,10 & 11, π.δ. 37/93 άρθρο 7, 
ν. 2527/1997 άρθρο 14, ν. 3200/2003 άρθρο 8, 
ν. 3260/2004 άρθρο 6, π.δ. 193/2004 άρθρο 15, 
ν. 3320/2005 άρθρο 9, ν. 3491/2006 άρθρο 5) 

Για τη στελέχωση του Ε.Κ.Δ.Δ.Α. συνιστώνται οι εξής 
θέσεις μόνιμου και με σύμβαση εργασίας ιδιωτικού δι¬ 
καίου προσωπικού: 

1. Μόνιμο προσωπικό: 

Οι θέσεις των μονίμων υπαλλήλων της Κεντρικής 
Υπηρεσίας του Εθνικού Κέντρου Δημόσιας Διοίκησης 
και Αυτοδιοίκησης διακρίνονται σε κατηγορίες και 
κατανέμονται ανά κλάδο, σύμφωνα με το άρθρο 15 
του π.δ. 193/2004 (ΦΕΚ 170 Α72004) «Οργανισμός Εθνι¬ 
κού Κέντρου Δημόσιας Διοίκησης και Αυτοδιοίκησης». 
Προσόντα διορισμού στον εισαγωγικό βαθμό των πα¬ 
ραπάνω κλάδων, ορίζονται τα προβλεπόμενα στο π.δ. 
50/2001 (ΦΕΚ 39 Α'/2001) και π.δ. 347/2003 (ΦΕΚ 315 
Α'/2003), όπως ισχύουν κάθε φορά. Οι ανωτέρω θέσεις 
διαβαθμίζονται στους ενιαίους βαθμούς από τον Δ' έως 
τον Α' για τις κατηγορίες ΠΕ, ΤΕ, ΔΕ και από τον Ε' έως 
τον Α' για την κατηγορία ΥΕ, σύμφωνα με το άρθρο 
7 του ν. 3260/2004 (ΦΕΚ 151 Α'/2004). Οι θέσεις των 
μονίμων υπαλλήλων των Περιφερειακών Ινστιτούτων 
του Εθνικού Κέντρου Δημόσιας Διοίκησης και Αυτοδιοί¬ 
κησης διακρίνονται και κατανέμονται κατά κατηγορίες 
και κλάδους, σύμφωνα με το άρθρο 15 του π.δ. 193/2004. 
Προσόντα διορισμού στον εισαγωγικό βαθμό των πα¬ 
ραπάνω κλάδων, ορίζονται τα προβλεπόμενα στο π.δ. 
50/2001 (ΦΕΚ 39 Α'/2001) και π.δ. 347/2003 (ΦΕΚ 315 
Α'/2003), όπως ισχύουν κάθε φορά. Οι ανωτέρω θέσεις 
όλων των Περιφερειακών Ινστιτούτων διαβαθμίζονται 
στους ενιαίους βαθμούς από τον Δ' έως τον Α' για τις 
κατηγορίες ΠΕ, ΤΕ, ΔΕ και από τον Ε' έως τον Α' για την 
κατηγορία ΥΕ, σύμφωνα με το άρθρο 7 του ν. 3260/2004 
(ΦΕΚ 151 Α'/2004). 

Για την υποστήριξη του εκπαιδευτικού έργου του 
Ε.Κ.Δ.Δ.Α. στο πλαίσιο της αποστολής του, επιτρέπεται 
η απόσπαση σε αυτό εκπαιδευτικών λειτουργών του 
Υπουργείου Εθνικής Παιδείας και Θρησκευμάτων. 

2. Προσωπικό με σύμβαση εργασίας ιδιωτικού δικαί¬ 
ου: 

Ειδικό επιστημονικό προσωπικό: 

Οι θέσεις του ειδικού επιστημονικού προσωπικού ορί¬ 
ζονται σύμφωνα με το άρθρο 15 του π.δ. 193/2004 (ΦΕΚ 
170 Α72004) «Οργανισμός Εθνικού Κέντρου Δημόσιας 
Διοίκησης και Αυτοδιοίκησης». Η πλήρωση των θέσεων 
αυτών γίνεται σύμφωνα με τις διατάξεις του άρθρου 19 
του ν. 2190/1994 (ΦΕΚ 28 Α71994), όπως εκάστοτε ισχύει. 
Η ανανέωση γίνεται μετά από ειδικώς αιτιολογημένη 
εισήγηση του Διοικητικού Συμβουλίου του Ε.Κ.Δ.Δ.Α.. 

Προσόντα πρόσληψης στις θέσεις της προηγούμενης 
παραγράφου ορίζονται τα αναφερόμενα υπό τα στοι¬ 
χεία α και β της παρ. 2 του άρθρου 25 του ν. 1943/1991 
(ΦΕΚ 50 Α'/1991). Με υπουργική απόφαση, που εκδίδε- 
ται ύστερα από πρόταση του Δ.Σ. του Ε.Κ.Δ.Δ.Α, είναι 
δυνατόν να ορίζονται στην προκήρυξη για την κάλυ¬ 
ψη των θέσεων αυτών πρόσθετα προσόντα καθώς και 
συγκεκριμένες ειδικότητες. 

Η πλήρωση των θέσεων του ειδικού επιστημονικού 
προσωπικού μπορεί να γίνει και με απόσπαση δημόσιων 
λειτουργών ή υπαλλήλων του δημόσιου τομέα. Η από¬ 
σπαση ενεργείται με απόφαση του Υπουργού Εσω¬ 
τερικών, Δημόσιας Διοίκησης και Αποκέντρωσης για 
διάστημα μέχρι 3 έτη, που μπορεί να παρατείνεται. Με 
την ίδια απόφαση μπορεί να καθορίζεται πρόσθετη 
αμοιβή, πέρα από τις αποδοχές της θέσης που οργανι¬ 
κά κατέχει ο προσλαμβανόμενος με αυτόν τον τρόπο. 
Ο χρόνος της απόσπασης λογίζεται για κάθε συνέπεια 
ως χρόνος πραγματικής υπηρεσίας του δημόσιου λει¬ 
τουργού ή υπαλλήλου στη θέση που οργανικά κατέχει. 
Οι αποσπώμενοι κατά το χρόνο της απόσπασής τους 
εξακολουθούν να μισθοδοτούνται από την υπηρεσία, 
στην οποία ανήκει η οργανική τους θέση, και υπάγο¬ 
νται στους φορείς ασφάλισης, στους οποίους είναι 
ασφαλισμένοι. 

Η πλήρωση των θέσεων του ειδικού επιστημονικού 
προσωπικού του Ε.Κ.Δ.Δ.Α., ως υπευθύνων σπουδών και 
έρευνας, πραγματοποιείται και με μέλη Δ.Ε.Π. των Α.Ε.Ι. 
και Ε.Π. των Τ.Ε.Ι.. Στην περίπτωση αυτή αποσπώνται 
με πλήρη απασχόληση στο Ε.Κ.Δ.Δ.Α., διατηρώντας τα 
δικαιώματα της κατηγορίας μελών Δ.Ε.Π. των Α.Ε.Ι. και 
Ε.Π. των Τ.Ε.Ι. πλήρους απασχόλησης. Η απόσπαση των 
ανωτέρω και ο τυχόν καθορισμός της πρόσθετης αμοι¬ 
βής τους γίνεται με τη διαδικασία και τον τρόπο που 
προβλέπεται στην προηγούμενη παράγραφο. 

Μόνιμοι υπάλληλοι και λειτουργοί του Δημοσίου ή 
Ν.Π.Δ.Δ. που αποσπώνται στο Ε.Κ.Δ.Δ.Α. σύμφωνα με τις 
προηγούμενες παραγράφους μπορούν να προίστανται 
και οργανωτικών μονάδων του Ε.Κ.Δ.Δ.Α.. 

Το ειδικό επιστημονικό προσωπικό του παρόντος άρ¬ 
θρου έχει την ευθύνη σχεδιασμού, παρακολούθησης 
και αξιολόγησης των πόσης φύσεων εκπαιδευτικών και 
ερευνητικών προγραμμάτων του Ε.Κ.Δ.Δ.Α. Με απόφα¬ 
ση του Δ.Σ. του Ε.Κ.Δ.Δ.Α. καθορίζεται το αναλυτικό 
καθηκοντολόγιο του εν λόγω προσωπικού και από τα 
μέλη του ορίζονται οι Διευθυντές των εκπαιδευτικών 
μονάδων του Ε.Κ.Δ.Δ.Α. για τριετή θητεία, η οποία μπορεί 
να ανανεώνεται με απόφαση του Δ.Σ. Τα καθήκοντα των 


ανωτέρω θέσεων του ειδικού επιστημονικού προσωπι¬ 
κού δεν είναι ασυμβίβαστα με τη δικηγορία. 

3. Για την θέση δικηγόρου με έμμισθη εντολή, που 
συνεστήθη με την παρ. 3 του άρθρου 8 του ν.3200/2003, 
τα προσόντα και ο τρόπος πλήρωσης προβλέπονται 
από το άρθρο 15 του π.δ. 193/2004. 

4. Για αποσπάσεις προσωπικού, εκτός από το ειδικό 
επιστημονικό προσωπικό, στο Ε.Κ.Δ.Δ.Α. εφαρμόζονται 
οι διατάξεις του άρθρου 10 παρ. 2 του ν.δ. 216/1974 (ΦΕΚ 
367 Α'/1974), όπως συμπληρώθηκε με τις διατάξεις του 
άρθρου 19 παρ. 4 του ν. 1735/1987 (ΦΕΚ 195 Α71987) 
και του άρθρου 3 (εδάφ. Α') του ν. 1895/1990 (ΦΕΚ 116 
Α71990). Το προηγούμενο εδάφιο ισχύει και για απο¬ 
σπάσεις που έχουν ήδη γίνει, πλην του επιστημονικού 
προσωπικού. 

Αρθρο 13 

Υπηρεσιακό Συμβούλιο Ε.Κ.Δ.Δ.Α. 

(ν. 1388/1983 άρθρο 12, ν. 3528/2007 άρθρο 159) 

1. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης συνιστάται πενταμελές 
υπηρεσιακό και πειθαρχικό συμβούλιο για τους υπαλ¬ 
λήλους του Κέντρου. 

2. Με όμοιες αποφάσεις ορίζεται η σύνθεση και η 
συγκρότηση του υπηρεσιακού συμβουλίου σύμφωνα με 
τις ισχύουσες διατάξεις. 

Άρθρο 14 
Πόροι -Διαχείριση 

(ν. 1388/1983 άρθρο 13, ν. 1943/1991 άρθρο 46) 

1. Το Ε.Κ.Δ.Δ.Α. έχει τακτικούς και έκτακτους πόρους 
για να αντιμετωπίσει τις εκπαιδευτικές και λειτουργικές 
ανάγκες του. 

2. Τακτικοί πόροι είναι: 

α) ετήσια κρατική επιχορήγηση από τον τακτικό 
προϋπολογισμό του Υπουργείου Εσωτερικών, Δημόσιας 
Διοίκησης και Αποκέντρωσης, στον οποίο εγγράφε- 
ται με ιδιαίτερο κωδικό αριθμό με τίτλο «επιχορήγηση 

Ε.Κ.Δ.Δ.Α.», 

β) ετήσια επιχορήγηση από τον προϋπολογισμό 
Δημοσίων Επενδύσεων, 

γ) πρόσοδοι από την περιουσία του και έσοδα από 
τη διάθεση δημοσιευμάτων και την παροχή υπηρεσιών 
προς τρίτους έναντι αμοιβής. 

3. Έκτακτοι πόροι είναι επιχορηγήσεις, δωρεές, 
κληρονομιές, κληροδοσίες και κάθε είδους εισφορές 
νομικών ή φυσικών προσώπων, ημεδαπών ή αλλοδα¬ 
πών. 

4. Η οικονομική διαχείριση γίνεται με τον τρόπο και 
τα όργανα που καθορίζει ειδικός Κανονισμός που κα¬ 
ταρτίζεται από το Δ.Σ. του Κέντρου και εγκρίνεται από 
τον Υπουργό Εσωτερικών, Δημοσίας Διοίκησης και Απο¬ 
κέντρωσης. Η οικονομική διαχείριση δεν υπάγεται στον 
προληπτικό έλεγχο του Ελεγκτικού Συνεδρίου. 

5. Ο ετήσιος ισολογισμός του Ε.Κ.Δ.Δ.Α. συντάσσεται 
με τη λήξη του λογιστικού έτους και συνοδεύεται από 
λεπτομερή έκθεση του Δ.Σ. του Κέντρου για τη διαχεί¬ 
ριση και την οικονομική απόδοση του Ε.Κ.Δ.Δ.Α. κατά 
το λογιστικό έτος, καθώς και για τις προβλέψεις του 
για το μέλλον. 

6. Τα τυχόν πλεονάσματα του ετήσιου απολογισμού 
του Κέντρου μεταφέρονται στην οικονομική χρήση του 
επόμενου έτους. 

7. Οι προμήθειες για τις ανάγκες του Κέντρου γίνονται 
κατά παρέκκλιση από τις ισχύουσες διατάξεις, σύμφωνα 
με ειδικό Κανονισμό που καταρτίζει το Δ.Σ. του Κέντρου 
και εγκρίνει ο Υπουργός Εσωτερικών, Δημόσιας Διοίκη¬ 
σης και Αποκέντρωσης. 

ΚΕΦΑΛΑΙΟ ΔΕΥΤΕΡΟ 
ΕΘΝΙΚΗ ΣΧΟΛΗ ΔΗΜΟΣΙΑΣ ΔΙΟΙΚΗΣΗΣ 

Άρθρο 15 

Χαρακτήρας, Κατευθύνσεις 

(ν. 1388/1983 άρθρο 14, ν. 1586/1986 άρθρα 1 & 23, 
ν. 1892/1990 άρθρο 90, 
ν. 1943/1991 άρθρο 48, ν. 3166/2003 άρθρο 7, 
ν. 3196/2003 άρθρο 10, 

ν. 3200/2003 άρθρο 9, ν. 3444/2006 άρθρο 11) 

1. Η Εθνική Σχολή Δημόσιας Διοίκησης (Ε.Σ.Δ.Δ.) 
δημιουργεί στελέχη για την κεντρική και αποκεντρωμένη 
διοίκηση. Στους αποφοίτους της Ε.Σ.Δ.Δ. χορηγείται βε¬ 
βαίωση φοίτησης. 

2. Η Εθνική Σχολή Δημόσιας Διοίκησης (Ε.Σ.Δ.Δ.) πα¬ 
ρέχει εκπαίδευση με διαφορετική φύση και περιεχόμενο 
από την εκπαίδευση που παρέχουν τα κάθε μορφής 
ιδρύματα ανώτερης ή ανώτατης παιδείας, είτε προπτυ¬ 
χιακά, είτε μεταπτυχιακά. 

3. Η εκπαίδευση στη Σχολή γίνεται σε τρεις φάσεις, 
όπως καθορίζεται λεπτομερέστερα στο άρθρο 22 του 
παρόντος. Η πρώτη φάση είναι κοινή για όλους τους 
σπουδαστές. Κατά τη δεύτερη φάση λειτουργούν τα 
εξής τμήματα εξειδικευμένης επαγγελματικής κατάρ¬ 
τισης: 

α) Το τμήμα Οικονομικής Κατεύθυνσης, για τη 
δημιουργία οικονομικών στελεχών των δημοσίων υπη¬ 
ρεσιών. 

β) Το τμήμα Υπαλλήλων Οικονομικών και Εμπορικών 
Υποθέσεων. 

γ) Το τμήμα Στελεχών Επικοινωνίας. 

δ) Το τμήμα Γενικής Διοίκησης για τη δημιουργία 
στελεχών των διοικητικών κλάδων ΠΕ των δημοσίων 
υπηρεσιών. 

ε) Το τμήμα Πολιτιστικής Κατεύθυνσης για τη 
δημιουργία στελεχών για τις δημόσιες υπηρεσίες με 
σκοπό την ανάπτυξη του πολιτιστικού επιπέδου του 
λαού και των νέων, τη διαφύλαξη της πολιτιστικής μας 
κληρονομιάς και τις πολιτιστικές ανταλλαγές με ξένες 
χώρες. 

στ) το τμήμα Περιφερειακής Διοίκησης για τη 
δημιουργία στελεχών των κεντρικών υπηρεσιών της 
Διοίκησης που έχουν αρμοδιότητα στους τομείς της 
περιφερειακής Ανάπτυξης και των Περιφερειών. 

ζ) το τμήμα Διαχείρισης Πληροφοριακών Συστημάτων 
για τη δημιουργία στελεχών εξειδικευμένων σε θέματα 
ηλεκτρονικής διακυβέρνησης. 

η) το τμήμα Τουριστικής Οικονομίας και Ανάπτυξης 
για τη δημιουργία στελεχών εξειδικευμένων σε θέματα 
τουριστικής πολιτικής. 

4. Στην τρίτη φάση λειτουργεί τμήμα διυπουργικών 
στελεχών της δημόσιας διοίκησης, για τη δημιουργία 
στελεχών που θα αντιμετωπίζουν και θα συντονίζουν 
αποτελεσματικά τα θέματα διϋπουργικού χαρακτήρα. 

5. Στα Τμήματα της Σχολής μπορούν να ενταχθούν 
ιδιώτες κάτοχοι πτυχίου ιδρυμάτων ανώτατης εκπαί¬ 
δευσης (πανεπιστημιακού ή τεχνολογικού τομέα) της 


ημεδαπής ή της αλλοδαπής, υπάλληλοι των δημοσίων 
υπηρεσιών, των Ν.Π.Δ.Δ. και των Ο.Τ.Α. α' και β' βαθμού, 
εφόσον έχουν τις προϋποθέσεις που ορίζονται στην πα¬ 
ράγραφο 11 του άρθρου 17 του παρόντος, και πετύχουν 
στο διαγωνισμό. 

6. Ο αριθμός των τμημάτων και το περιεχόμενο της 
αποστολής τους μπορεί να μεταβάλλονται με απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης ύστερα από γνώμη του Δ.Σ. του Κέντρου. 
Η μεταβολή ισχύει από τη δημοσίευση της απόφασης 
στην Εφημερίδα της Κυβερνήσεως, εκτός αν με την 
απόφαση αυτή ορίζεται προγενέστερος χρόνος, ώστε 
να καταλαμβάνεται και η εκπαιδευτική σειρά που άρχισε 
ή επόμενος, ο οποίος μπορεί να φθάνει μέχρι και τη 
μεθεπόμενη εκπαιδευτική σειρά. 

7. Με τη διαδικασία της προηγούμενης παραγράφου 
μπορεί να προστίθενται νέα τμήματα στην Ε.Σ.Δ.Δ. και 
να καθορίζεται η διάρκειά τους. Τα τμήματα αυτά μπορεί 
να είναι ειδικά για την εισαγωγή μόνο υπαλλήλων του 
Δημοσίου ή Ν.Π.Δ.Δ. ή Ο.Τ.Α. ή φορέων του ευρύτερου 
δημόσιου τομέα για την κατάρτιση ειδικευμένου προ¬ 
σωπικού προς στελέχωση ιδίως διϋπουργικών κλάδων 
ή κάλυψη ειδικών υπηρεσιακών λειτουργιών, όπως διοί¬ 
κησης νοσοκομείων ή του σώματος ελεγκτών δημόσιας 
διοίκησης. 

8. Οι υπάλληλοι των φορέων του ευρύτερου δημόσιου 
τομέα, που εισάγονται στην Ε.Σ.Δ.Δ. για την παρακολού¬ 
θηση των τμημάτων της προηγούμενης παραγράφου, 
θεωρούνται ως αποσπασμένοι από τους φορείς αυτούς 
στην Ε.Σ.Δ.Δ. μέχρι την αποφοίτησή τους. 

9. Οι απόφοιτοι των τμημάτων της παρ. 7 του παρό¬ 
ντος άρθρου, διορίζονται στις θέσεις, για την κάλυψη 
των αναγκών των οποίων δημιουργούνται τα τμήματα 
αυτά. 

10. Η Ε.Σ.Δ.Δ. και οι λοιπές εκπαιδευτικές μονάδες 
του Ε.Κ.Δ.Δ.Α. δύνανται να προμηθεύουν δωρεάν στους 
σπουδαστές βιβλία και περιοδικά απαραίτητα για τη 
μελέτη, έρευνα ή τις εργασίες που τους ανατίθενται. 

Αρθρο 16 

Όργανο της Σχολής 

(ν. 1388/1983 άρθρο 15, ν. 1735/1987 άρθρο 24, 
ν. 1943/1991 άρθρο 44, 

ν. 2527/1997 άρθρο 14, ν. 3200/2003 άρθρο 4) 

1. Όργανο διοίκησης της Ε.Σ.Δ.Δ. είναι ο διευθυντής 
της, που ασκεί τις εξής αρμοδιότητες: 

α) Αποφασίζει για όλα τα ζητήματα διοίκησης και 
διαχείρισης της Σχολής, εκτός από εκείνα για τα οποία 
η αρμοδιότητα έχει ανατεθεί σε άλλο όργανο. 

β) Προΐσταται του διδακτικού και υπόλοιπου προσω¬ 
πικού της Σχολής, το οποίο τοποθετεί και κατανέμει 
ανάλογα με τις ανάγκες. 

γ) Εισηγείται στο Δ.Σ. του Κέντρου τα αναγκαία μέτρα 
για να εκπληρώνονται οι σκοποί της Σχολής. 

δ) Εισηγείται στο Δ.Σ. του Κέντρου τον τρόπο κα¬ 
τάρτισης του προϋπολογισμού εσόδων και εξόδων του 
Κέντρου, του απολογισμού και ισολογισμού, για τα κον¬ 
δύλια που αφορούν τη Σχολή, καθώς και το πρόγραμμα 
προμηθειών της Σχολής. 

ε)Έχει την επιμέλεια της εκτέλεσης των αποφάσεων 
του Δ.Σ. του Κέντρου που αφορούν τη Σχολή, ή των 
εξουσιοδοτημένων από αυτό οργάνων. 

στ) Αλληλογραφεί με τις λοιπές υπηρεσίες του Κέ¬ 
ντρου και τις άλλες διοικητικές αρχές. 

ζ) Εγκρίνει τις δαπάνες της Σχολής και αποφασί¬ 
ζει για τις προμήθειες και εκτελέσεις έργων μέχρις 
ορισμένου ποσού. Το ποσό αυτό προκαθορίζει το Δ.Σ. 
του Κέντρου. 

η) Υπογράφει τα σχετικά χρηματικά εντάλματα (τα¬ 
κτικά ή προπληρωμής) και πράξεις, τις διακηρύξεις 
δημοπρασίας, τους τίτλους είσπραξης χρημάτων, τις 
συμβάσεις, καθώς και κάθε άλλο έγγραφο σχετικό με 
την εκτέλεση των κονδυλίων του προϋπολογισμού που 
αφορούν τη Σχολή. 

θ) Ασκεί την πειθαρχική εξουσία ως άμεσος 
προϊστάμενος του διοικητικού προσωπικού της Σχολής 
κατά τις διατάξεις του Υ.Κ.. 

ι) Συγκροτεί ομάδες εργασίας για τη μελέτη ειδικών 
θεμάτων. 

2. Το Δ.Σ. του Κέντρου με απόφασή του ορίζει και τον 
τρόπο της αναπλήρωσης του διευθυντή όταν αυτός δεν 
υπάρχει, απουσιάζει ή κωλύεται. 

3. Στο έργο του ο διευθυντής της Σχολής επικουρείται 
από τους υπευθύνους σπουδών και έρευνας. 

Άρθρο 17 

Εισαγωγικός Διαγωνισμός 

(ν. 1388/1983 άρθρα 16 & 22, ν. 1810/1988 άρθρο 16, 
ν. 2085/1992 άρθρο 18, ν. 2527/1997 άρθρο 11, 
ν. 2839/2000 άρθρο 4, ν. 3200/2003 άρθρο 10, 
ν. 3260/2004 άρθρο 5, 3491/2006 άρθρα 1 & 2) 

1. Για την εισαγωγή στην Εθνική Σχολή Δημόσιας Δι¬ 
οίκησης και την Εθνική Σχολή Τοπικής Αυτοδιοίκησης 
διενεργούνται δύο διαγωνισμοί από κοινού κατ’ έτος. 

Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, η οποία εκδίδεται ύστε¬ 
ρα από γνώμη του Δ.Σ. του Ε.Κ.Δ.Δ.Α. και δημοσιεύεται 
στην Εφημερίδα της Κυβερνήσεως, ορίζεται κάθε φορά 
ο συνολικός αριθμός των εισακτέων στην Εθνική Σχολή 
Δημόσιας Διοίκησης και στην Εθνική Σχολή Τοπικής 
Αυτοδιοίκησης, ο οποίος δεν μπορεί να υπερβεί τους 
διακόσιους (200) για την Εθνική Σχολή Δημόσιας Διοίκη¬ 
σης και τους εκατό (100) για την Εθνική Σχολή Τοπικής 
Αυτοδιοίκησης, όπως και ο αριθμός των εισακτέων που 
θα ενταχθεί σε κάθε Τμήμα των δύο Σχολών. Με απόφα¬ 
ση του Υπουργού Εσωτερικών, Δημόσιας Διοίκησης και 
Αποκέντρωσης, η οποία δημοσιεύεται στην Εφημερίδα 
της Κυβερνήσεως, καθορίζονται οι θέσεις των υπηρεσι¬ 
ών, στις οποίες διορίζονται οι απόφοιτοι των Τμημάτων. 
Οι θέσεις αυτές ανακοινώνονται με την προκήρυξη του 
διαγωνισμού, με την επιφύλαξη του τελευταίου εδαφίου 
της παρ. 1 του άρθρου 24 του παρόντος. 

Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης καθορίζεται κάθε φορά 
το Υπουργείο στο οποίο διορίζεται κάθε απόφοιτος 
της Ε.Σ.Δ.Δ. σε θέση διοικητικού υπαλλήλου. Για τον 
καθορισμό του Υπουργείου, στο οποίο κάθε απόφοι¬ 
τος διορίζεται, λαμβάνονται υπόψη οι ανάγκες των 
Υπουργείων σε διοικητικά στελέχη, καθώς και δήλωση 
προτίμησης των αποφοίτων, τηρουμένης της σειράς 
επιτυχίας τους κατά την παρ. 1. του άρθρου 24 του 
παρόντος. 

2. Υπεύθυνο όργανο για τη διενέργεια του εισαγωγι¬ 
κού διαγωνισμού είναι η Κεντρική Επιτροπή Εξετάσεων 

(Κ.Ε.Ε.). 


3. Για να ληφθεί απόφαση χρειάζεται η απόλυτη 
πλειοψηφία των παρόντων μελών της Κ.Ε.Ε.. Σε περί¬ 
πτωση ισοψηφίας υπερισχύει η γνώμη με την οποία έχει 
συνταχθεί ο Πρόεδρος, ή ο αναπληρωτής του. 

4. Η Κ.Ε.Ε. βρίσκεται σε απαρτία όταν είναι παρόντα 
τουλάχιστον επτά μέλη της. 

5. Με απόφαση της Κ.Ε.Ε. καθορίζονται οι διαδικασίες 
για τη συγκρότηση σώματος βαθμολογητών από μέλη 
του διδακτικού προσωπικού των Ανώτατων Εκπαιδευ¬ 
τικών Ιδρυμάτων αντίστοιχης ειδικότητας και για τον 
ορισμό επιτηρητών από δημόσιους υπαλλήλους. Στο 
σώμα των βαθμολογητών μπορεί να μετέχουν και ειδικοί 
επιστήμονες για τη βαθμολόγηση της επίδοσης των 
υποψηφίων στην ξένη γλώσσα. 

6. Η Κ.Ε.Ε. καταρτίζει την προκήρυξη του διαγωνισμού, 
κρίνει και αποφασίζει για τις περιπτώσεις αποκλεισμού 
των υποψηφίων για οποιοδήποτε λόγο, παρακολουθεί 
την ορθή εκτέλεση των καθηκόντων των βαθμολογητών 
και επιτηρητών, εποπτεύει την ομαλή διεξαγωγή των 
εξετάσεων και συντάσσει τους πίνακες των επιτυχό- 
ντων κατά το προκαταρκτικό στάδιο, καθώς και των 
εισερχομένων στη Σχολή με βάση τα αποτελέσματα 
των τελικών εξετάσεων. 

7. Τα θέματα του διαγωνισμού επιλέγονται από επιτρο¬ 
πή. Στην επιτροπή επιλογής θεμάτων του εισαγωγικού 
διαγωνισμού της Ε.Σ.Δ.Δ., παρέχεται αποζημίωση, που 
καθορίζεται με απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών κατά παρέκκλιση των διατάξεων του 
ν. 3205/2003 (ΦΕΚ 297 Α'/2003). 

8. Το προκαταρκτικό στάδιο του εισαγωγικού 
διαγωνισμού μπορεί να διεξαχθεί κατά την κρίση της 
Κ.Ε.Ε. σε περισσότερα από ένα εξεταστικά κέντρα. 
Αν προβλεφθούν τέτοια σε περιοχή μακριά από την 
πρωτεύουσα, η Επιτροπή συγκροτεί Τοπική Ομάδα δι¬ 
εξαγωγής της προκαταρκτικής εξέτασης. Το έργο της 
περιορίζεται στην εξασφάλιση των επιτόπιων μέσων 
για την απρόσκοπτη διεξαγωγή του διαγωνισμού, την 
επιτήρηση και τη μονογραφή των γραπτών δοκιμίων, τα 
οποία στέλνει, συντάσσοντας σχετικό πρακτικό, στην 
Κ.Ε.Ε. 

9. Στα μέλη της Κ.Ε.Ε. και των τοπικών ομάδων του 
β' εδαφίου της προηγούμενης παραγράφου, τους 
γραμματείς, τους επιτηρητές και τους βαθμολογητές 
καταβάλλεται αποζημίωση, η οποία καθορίζεται, μετά 
από γνώμη του Δ.Σ. του Ε.Κ.Δ.Δ.Α, με κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Οικονομίας και Οικονομικών και βαρύνει 
τον προϋπολογισμό του Κέντρου. Σε κάθε περίπτωση 
το ποσό που καταβάλλεται στα μέλη της Κ.Ε.Ε. για τη 
συμμετοχή στις συνεδριάσεις και για την άσκηση της 
κατά νόμο αρμοδιότητάς της κατά τη διεξαγωγή των 
διαγωνισμών δεν μπορεί να υπερβαίνει συνολικά την 
αποζημίωση που καταβάλλεται για τη βαθμολόγηση 
του μαθήματος με το μεγαλύτερο αριθμό γραπτών. Η 
παρούσα ισχύει από τον εισαγωγικό διαγωνισμό για τη 
ΙΔ' εκπαιδευτική σειρά της Ε.Σ.Δ.Δ.. 

10. Η Κ.Ε.Ε. προκηρύσσει τη διενέργεια εισαγωγικών 
διαγωνισμών για την Ε.Σ.Δ.Δ. και την Ε.Σ.Τ.Α. με πράξη 
της. Περίληψη της προκήρυξης δημοσιεύεται δύο φο¬ 
ρές σε δύο (2) τουλάχιστον ημερήσιες εφημερίδες των 
Αθηνών και μία της Θεσσαλονίκης. Η πρώτη δημοσίευ¬ 
ση πραγματοποιείται εξήντα (60) τουλάχιστον ημέρες 

πριν από την έναρξη των διαγωνισμών. Η Περίληψη της 
προκήρυξης, μεταξύ των άλλων, αναφέρει το δικαίωμα 
συμμετοχής στο διαγωνισμό, τον αριθμό των εισακτέων, 
την κατανομή τους στα Τμήματα ανά Σχολή, τα στάδια 
του διαγωνισμού και τα μαθήματα ανά στάδιο και το 
ακριβές πρόγραμμα διεξαγωγής των εξετάσεων του 
προκαταρκτικού σταδίου. 

Ολόκληρη η προκήρυξη αναρτάται στα κτίρια που 
στεγάζονται η Κεντρική Υπηρεσία του Ε.Κ.Δ.Δ.Α. και 
τα Περιφερειακά Ινστιτούτα Επιμόρφωσης και κατα- 
χωρείται στο δικτυακό τόπο του Υπουργείου Εσωτε¬ 
ρικών, Δημόσιας Διοίκησης και Αποκέντρωσης και του 
Ε.Κ.Δ.Δ.Α.. 

Ανακοίνωση υπό τη μορφή Δελτίου Τύπου για την 
έκδοση της προκήρυξης αποστέλλεται στα μέσα μα¬ 
ζικής ενημέρωσης. Παράλειψη της καταχώρησης στο 
δικτυακό τόπο και της αποστολής Δελτίου Τύπου στα 
μέσα μαζικής ενημέρωσης δεν επηρεάζει την εγκυρό- 
τητα της διαδικασίας. 

11. Δικαίωμα συμμετοχής στους εισαγωγικούς 
διαγωνισμούς της Ε.Σ.Δ.Δ. και της Ε.Σ.Τ.Α. έχουν κάτοχοι 
πτυχίου Ανώτατης Εκπαίδευσης Πανεπιστημιακού ή Τε¬ 
χνολογικού τομέα της ημεδαπής ή ισότιμου πτυχίου της 
αλλοδαπής, οι οποίοι συγκεντρώνουν τις προϋποθέσεις 
διορισμού σε δημόσια υπηρεσία, καθώς και υπάλληλοι 
δημόσιων υπηρεσιών, Ν.Π.Δ.Δ. και οργανισμών τοπικής 
αυτοδιοίκησης, κάτοχοι πτυχίου Ανώτατης Εκπαίδευσης 
Πανεπιστημιακού ή Τεχνολογικού τομέα της ημεδαπής 
ή ισότιμου πτυχίου της αλλοδαπής. 

Απόφοιτοι της Εθνικής Σχολής Δημόσιας Διοίκησης 
(Ε.Σ.Δ.Δ.) ή της Εθνικής Σχολής Τοπικής Αυτοδιοίκησης 
(Ε.Σ.Τ.Α.) δεν μπορούν να συμμετέχουν ως υποψήφιοι 
στους εισαγωγικούς διαγωνισμούς οποιοσδήποτε εκ 
των δύο Σχολών. 

12. Η παράγραφος 8 του άρθρου 15 του ν.2190/1994 
(ΦΕΚ 28 Α'/1994), ισχύει και για τους διαγωνισμούς που 
διενεργεί το Ε.Κ.Δ.Δ.Α. (Ε.Σ.Δ.Δ. και Ε.Σ.Τ.Α.). 

13. Ο υποψήφιος υποβάλλει στα Τμήματα Διοικητι¬ 
κής και Οικονομικής Υποστήριξης των Σχολών, μέσα 
σε προθεσμία είκοσι (20) ημερών από την τελευταία 
δημοσίευση της Περίληψης της προκήρυξης, αίτηση 
συμμετοχής στο διαγωνισμό. Η αίτηση συνοδεύεται 
από δικαιολογητικά τα οποία αποδεικνύουν τον τίτλο 
σπουδών που κατέχει και την τυχόν υπαλληλική του 
ιδιότητα. Οι ιδιώτες υποψήφιοι υποβάλλουν Υπεύθυ¬ 
νη Δήλωση στην οποία, μεταξύ άλλων, αναφέρεται ο 
Δήμος ή η Κοινότητα εγγραφής στα μητρώα αρρένων 
και ο Αριθμός Στρατιωτικού Μητρώου, καθώς επίσης η 
συνδρομή των νόμιμων προσόντων και η έλλειψη κωλύ¬ 
ματος για διορισμό τους σε δημόσια θέση. Στην αίτηση 
αναγράφεται και η ξένη γλώσσα, στην οποία επιθυμεί 
να εξετασθεί ο υποψήφιος, όπως και η δεύτερη ξένη 
γλώσσα που επιθυμεί, όπου αυτό απαιτείται από την 
προκήρυξη. 

14. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, που δημοσιεύεται στην 
Εφημερίδα της Κυβερνήσεως, καθορίζεται ο τρόπος επι¬ 
λογής θεμάτων του διαγωνισμού, ο τρόπος μετάδοσης 
θεμάτων, τα εξεταστικά κέντρα, η βαθμολόγηση των 
γραπτών δοκιμίων των υποψηφίων, η διασφάλιση της 
όλης διαδικασίας και κάθε άλλη αναγκαία λεπτομέρεια. 


Με την ίδια απόφαση ρυθμίζονται τα αντίστοιχα θέματα 
της προφορικής εξέτασης σύμφωνα με την παρ. 3 του 
άρθρου 18 του παρόντος. 

Άρθρο 18 

Στάδια εισαγωγικού διαγωνισμού 
(ν. 1388/1983 άρθρο 17, ν. 1586/1986 άρθρα 22 & 23, 
ν. 3200/2003 άρθρο 11, 3491/2006 άρθρο 2) 

1. Οι διαγωνισμοί για την εισαγωγή στην Ε.Σ.Δ.Δ. και 
στην Ε.Σ.Τ.Α. διενεργούνται σε δύο στάδια, ήτοι το προ¬ 
καταρκτικό και το τελικό στάδιο. 

2. Το προκαταρκτικό στάδιο εξέτασης είναι κοινό και 
για τις δύο Σχολές και περιλαμβάνει γραπτή δοκιμασία 
των υποψηφίων σε δύο μαθήματα. Οι ενδείξεις των 
ατομικών στοιχείων του υποψηφίου στα γραπτά δο¬ 
κίμια καλύπτονται με σκούρο αδιαφανές χαρτί κατά 
την παράδοση του γραπτού στον επιτηρητή. Η βαθμο¬ 
λόγηση γίνεται από δύο βαθμολογητές, που ορίζονται 
για κάθε μάθημα από την Κ.Ε.Ε.. Ο μέσος όρος των δύο 
βαθμολογητών αξιολογεί την επίδοση του υποψηφίου 
στο μάθημα, εφόσον η διαφορά των δύο βαθμών δεν 
είναι παραπάνω από 8 μονάδες. Σε περίπτωση που 
υπάρχει διαφορά βαθμών μεγαλύτερη των 8 μονάδων, 
η βαθμολόγηση γίνεται από τρίτο βαθμολογητή που 
ορίζεται επίσης από την Κεντρική Επιτροπή Εξετάσε¬ 
ων. Όταν το γραπτό υποψηφίου για την εισαγωγή του 
στην Ε.Σ.Δ.Δ. και την Ε.Σ.Τ.Α. βαθμολογείται από τρίτο 
βαθμολογητή, τελικός βαθμός είναι ο μέσος όρος του 
βαθμού του τρίτου βαθμολογητή και του πλησιέστε- 
ρου βαθμού που ο υποψήφιος έλαβε από τους άλλους 
βαθμολογητές. Στην περίπτωση κατά την οποία ο 
βαθμός του τρίτου βαθμολογητή είναι ο μέσος όρος 
των δύο προηγουμένων, αυτός αποτελεί και το βαθμό 
του υποψηφίου. Ο μέσος όρος των βαθμών στα δύο 
μαθήματα του προκαταρκτικού σταδίου αποτελεί το 
βαθμό επίδοσης του υποψηφίου. Τα αποτελέσματα του 
κοινού προκαταρκτικού σταδίου των δύο διαγωνισμών 
θα παρουσιάζονται, με φθίνουσα σειρά βαθμολογίας, 
σε ενιαίο πίνακα. Στη συνέχεια, όσοι έχουν επιτύχει 
στο προκαταρκτικό στάδιο καλούνται και με αίτηση 
τους αναφέρουν τη Σχολή που επιθυμούν να ακολουθή¬ 
σουν και σε περίπτωση δήλωσης συμμετοχής και στις 
δύο Σχολές τη δεσμευτική σειρά προτίμησής τους. Οι 
τελευταίοι έχουν υποχρέωση να ανταποκριθούν στις 
απαιτήσεις κάθε Σχολής χωριστά. 

Με βάση τις δηλώσεις αυτές και με κριτήριο το μέσο 
όρο βαθμολογίας του προκαταρκτικού σταδίου συντάσ- 
σονται δύο διαφορετικοί πίνακες υποψηφίων τελικού 
σταδίου, ένας για την Ε.Σ.Δ.Δ. και ένας για την Ε.Σ.Τ.Α.. Ο 
πίνακας κάθε Σχολής περιλαμβάνει κατά ανώτατο όριο 
το διπλάσιο του αριθμού εισακτέων της αντίστοιχης 
Σχολής, προσαυξημένου κατά τον αριθμό των ισοβαθ- 
μησάντων με τον τελευταίο επιτυχόντα υποψήφιο. 

Από τους εξασφαλίζοντες ικανοποιητική επίδοση στο 
τελικό στάδιο εισάγονται στη Σχολή της (μόνης, πρώτης 
ή δεύτερης) προτίμησής τους, μέχρι τη συμπλήρωση του 
καθορισμένου αριθμού κάθε Σχολής, όσοι επιτυγχάνουν 
τον υψηλότερο μέσο όρο βαθμολογίας στα δύο στάδια 
των διαγωνισμών. Τα αποτελέσματα παρουσιάζονται 
σε χωριστό πίνακα για κάθε Σχολή. Από τους υποψη¬ 
φίους και για τις δύο Σχολές, όσοι δεν πέτυχαν επαρ¬ 
κή βαθμολογία για εισαγωγή στη Σχολή της πρώτης 
προτίμησής τους παραμένουν υποψήφιοι για τη Σχολή 

της δεύτερης προτίμησης, με βάση τη βαθμολογία για 
τη Σχολή αυτή. 

3. Το τελικό στάδιο περιλαμβάνει: 

α) Υποχρεωτική γραπτή δοκιμασία σε ένα γνωστικό 
πεδίο για τους υποψηφίους της Ε.Σ.Δ.Δ. και σε ένα για 
τους υποψηφίους της Ε.Σ.Τ.Α., Τα γνωστικά πεδία δεν 
μπορούν να είναι τα ίδια με εκείνα των μαθημάτων που 
εξετάζονται στο προκαταρκτικό στάδιο. 

Στο στάδιο αυτό του διαγωνισμού η βαθμολόγηση 
γίνεται από τρεις βαθμολογητές. 

β) Την παρουσίαση από τον υποψήφιο, σε πενταμελή 
εξεταστική επιτροπή, που ορίζεται από την Κ.Ε.Ε., ενός 
φακέλου με οποιοδήποτε επίκαιρο θέμα ή πρόβλημα 
σχετικό με το γνωστικό πεδίο, το οποίο έχει επιλέξει 
ο υποψήφιος από τους πίνακες γνωστικών πεδίων που 
περιλαμβάνονται στην προκήρυξη του εισαγωγικού δια¬ 
γωνισμού για την Ε.Σ.Δ.Δ. και την Ε.Σ.Τ.Α.. Η παρουσίαση 
είναι γραπτή και προφορική με στόχο τη διακρίβωση 
των συνθετικών και αναλυτικών ικανοτήτων του υπο¬ 
ψηφίου. 

γ) Την εξέταση σε μία ξένη γλώσσα, την οποία επι¬ 
λέγει ο υποψήφιος μεταξύ αυτών που ορίζει η προκή¬ 
ρυξη και την εξέταση στη δεύτερη ξένη γλώσσα, όπου 
απαιτείται. Η εξέταση είναι γραπτή και προφορική. Η 
γραπτή εξέταση συνίσταται στη γραφή, με υπαγόρευση, 
ξένου κειμένου και τη μετάφραση του στην ελληνική, 
καθώς και στη μετάφραση ελληνικού κειμένου στην 
ξένη γλώσσα. Η προφορική εξέταση γίνεται ενώπιον 
τριμελούς επιτροπής που ορίζεται από την Κ.Ε.Ε.. 

Ο μέσος όρος των τριών ή τεσσάρων, κατά περίπτωση, 
δοκιμασιών του τελικού σταδίου (υποχρεωτική γραπτή 
δοκιμασία στο γνωστικό πεδίο, δοκιμασία σε φάκελο, 
δοκιμασία σε μία ή δύο ξένες γλώσσες) αποτελεί το 
βαθμό επίδοσης του υποψηφίου στο τελικό στάδιο. 

Ο μέσος όρος βαθμολογίας που προκύπτει από τον 
βαθμό επίδοσης του προκαταρκτικού και του τελικού 
σταδίου αποτελεί τη βαθμολογία των υποψηφίων που 
καθορίζει αν περιλαμβάνεται στον προκαθορισμένο 
αριθμό των εισακτέων στις Σχολές ή αν αποκλείεται η 
εισαγωγή του σε αυτές. 

4. Διατάξεις που ευνοούν ειδικές κατηγορίες υποψηφί¬ 
ων ή καθορίζουν ειδικές προσαυξήσεις της βαθμολογίας 
δεν έχουν εφαρμογή. 

5. Η βαθμολογική κλίμακα του εισαγωγικού διαγω¬ 
νισμού για όλες τις δοκιμασίες του προκαταρκτικού 
και τελικού σταδίου αρχίζει από τον αριθμό ένα και 
τελειώνει στον αριθμό πενήντα, με βάση επιτυχίας για 
κάθε μάθημα χωριστά τον αριθμό είκοσι πέντε. 

Στα μαθήματα που εξετάζονται οι υποψήφιοι, γραπτά 
και προφορικά, η βάση επιτυχίας τόσο στη γραπτή όσο 
και στην προφορική εξέταση είναι ο αριθμός είκοσι 
πέντε. 

6. Με απόφαση του Δ.Σ. του Κέντρου, που εγκρίνεται 
από τον Υπουργό Εσωτερικών, Δημόσιας Διοίκησης και 
Αποκέντρωσης, καθορίζονται τα εξεταζόμενα μαθήματα, 
ο τρόπος και η διαδικασία διεξαγωγής των διαγωνισμών, 
προσδιορίζεται η εξεταστέα ύλη και διευκρινίζεται κάθε 
άλλη αναγκαία λεπτομέρεια διεξαγωγής των διαγωνι¬ 
σμών. 


Αρθρο 19 

Δήλωση - Κατανομή 

(ν. 1388/1983 άρθρο 18, ν. 1586/1986 άρθρο 22) 

1. Οι εισαγόμενοι στη Σχολή οφείλουν μετά την ανα¬ 
κοίνωση των αποτελεσμάτων να υποβάλουν γραπτή 
δήλωση στο διευθυντή της Σχολής, με την οποία προσ¬ 
διορίζουν τη σειρά προτεραιότητας των τμημάτων που 
επιθυμούν να ακολουθήσουν. 

2. Η δήλωση μπορεί να αφορά τμήμα ή τμήματα για 
να οποία οι εισαγόμενοι έχουν τα απαιτούμενα τυπικά 
προσόντα. 

3. Παράλειψη ή άρνηση υποβολής της γραπτής δήλω¬ 
σης με την προτίμηση ή σειρά προτιμήσεων του επιτυ- 
χόντος υποψηφίου, σε χρονικό διάστημα που ορίζεται 
με απόφαση του διευθυντή της Ε.Σ.Δ.Δ. παρεμποδίζει 
την εγγραφή και αποκλείει την εισαγωγή στη Σχολή. 

4. Η κατανομή στα τμήματα γίνεται με βάση τη σειρά 
επιτυχίας στον εισαγωγικό διαγωνισμό και τη δήλωση 
προτιμήσεων των υποψηφίων. 

5. Εάν από την κατανομή με τον τρόπο αυτό προκύ- 
ψει ότι επιτυχόντες στον εισαγωγικό διαγωνισμό δεν 
κατανέμονται στο ή στα τμήματα της επιθυμίας τους, 
σύμφωνα με τη δήλωσή τους, παρεμποδίζεται η εγγρα¬ 
φή και αποκλείεται η εισαγωγή τους στη Σχολή. Διατη¬ 
ρούν όμως το δικαίωμα να συμμετάσχουν σε επόμενους 
διαγωνισμούς. 

6. Σε περίπτωση κατά την οποία μετά την ολοκλή¬ 
ρωση της κατανομής στα τμήματα παραμείνουν κενές 
θέσεις από τις προγραμματισμένες για κάθε τμήμα, 
είναι δυνατό να καλυφθούν με την ίδια διαδικασία από 
τους επόμενους στον κατάλογο αποτελεσμάτων του 
εισαγωγικού διαγωνισμού. Ως επόμενοι ορίζονται οι 
πρώτοι κατά σειρά επιτυχίας μετά τον αριθμό εισακτέ¬ 
ων, εφόσον έχουν πάρει τη βάση της βαθμολογίας. Εάν 
και μετά την ολοκλήρωση της διαδικασίας αυτής δεν 
καλυφθεί ο προγραμματισμένος αριθμός σπουδαστών 
για κάθε τμήμα, οι θέσεις αυτές παραμένουν κενές. 

Άρθρο 20 

Πίνακας - Εγγραφή 

(ν. 1388/1983 άρθρο 19, ν. 2527/1997 άρθρο 11) 

1. Ο οριστικός πίνακας των εισαγομένων στη Σχολή 
κυρώνεται με πράξη της Κ.Ε.Ε. και δημοσιεύεται στην 
Εφημερίδα της Κυβερνήσεως. Ακολουθεί η εγγραφή. 

2. Με απόφαση του Δ.Σ. του Ε.Κ.Δ.Δ.Α. καθορίζεται ο 
τύπος της δήλωσης και ο τρόπος της εγγραφής. 

3. Οι εισαγόμενοι εγγράφονται εντός διμήνου, η δε εκ¬ 
παιδευτική διαδικασία αρχίζει το πρώτο δεκαπενθήμερο 
του μηνός Σεπτεμβρίου του έτους προκήρυξης ή από 
της ημερομηνίας που ορίζει το Δ.Σ. του Ε.Κ.Δ.Δ.Α.. 

Άρθρο 21 

Ιδιότητα και υποχρεώσεις των εκπαιδευομένων 
(ν. 1388/1983 άρθρο 20, ν. 1878/1990 άρθρο 8, 
ν. 3491/2006 άρθρο 1) 

1. Οι εισαγόμενοι στην Ε.Σ.Δ.Δ. και την Ε.Σ.Τ.Α., αν 
έχουν την ιδιότητα του δημόσιου υπαλλήλου, του υπαλ¬ 
λήλου Ν.Π.Δ.Δ. ή του υπαλλήλου οργανισμού τοπικής 
αυτοδιοίκησης, τη διατηρούν. Η παρακολούθηση των 
σπουδών θεωρείται αυτόματα, από την εισαγωγή μέχρι 
την αποφοίτησή τους, ως απόσπαση. Αν δεν έχουν 
υπαλληλική ιδιότητα, λογίζονται από την εισαγωγή τους 
ως δόκιμοι δημόσιοι υπάλληλοι, με όλα τα σχετικά καθή- 

κοντά, περιορισμούς και δικαιώματα. Οι αποδοχές τους 
ορίζονται με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών. Οι τελευταίοι αν διακόψουν τις σπου¬ 
δές στη Σχολή υποχρεώνονται να επιστρέφουν τους 
μισθούς που έλαβαν. 

2. Οι φοιτώντες στην Ε.Σ.Δ.Δ. δεν έχουν την ιδιό¬ 
τητα του σπουδαστή ή του φοιτητή εκπαιδευτικού 
ιδρύματος. 

3. Οι φοιτώντες έχουν την υποχρέωση να παρακο¬ 
λουθούν χωρίς απουσίες το σπουδαστικό πρόγραμμα. 
Οι τυχόν μετακινήσεις για εκπαιδευτικές επισκέψεις ή 
επιτόπια άσκηση επιβαρύνουν τη Σχολή. 

4. Οι φοιτώντες έχουν δικαίωμα να πάρουν κανονική 
άδεια ενός μηνάς κατά τη διάρκεια και του πρώτου και 
του δεύτερου χρόνου της φοίτησής τους. Ο χρόνος χο¬ 
ρήγησης της άδειας καθορίζεται από το Επιστημονικό - 
Εκπαιδευτικό Συμβούλιο του άρθρου 9 του παρόντος και 
μπορεί να συνδυαστεί με την προετοιμασία ορισμένης 
εργασίας. 

Πέραν της κανονικής άδειας που χορηγείται στους 
φοιτώντες στην Ε.Σ.Δ.Δ., δίδεται από την Ε.Σ.Δ.Δ. στους 
αποφοίτους της ένας μήνας άδεια μετ’ αποδοχών, που 
αρχίζει την επομένη από την ημερομηνία της αποφοίτη¬ 
σής τους. Για τους έχοντες την ιδιότητα του δημοσίου 
υπαλλήλου, ο χρόνος της άδειας αυτής, λογίζεται παρά¬ 
ταση της απόσπασής τους στην Ε.Σ.Δ.Δ.. Μετά το πέρας 
της άδειας οι απόφοιτοι οφείλουν να παρουσιάζονται 
στην υπηρεσία που διορίζονται. Κατά τη διάρκεια της 
άδειας αυτής οι απόφοιτοι οφείλουν να επικοινωνούν, 
σε τακτά χρονικά διαστήματα, με τη Σχολή. Η άδεια 
είναι δυνατό να ανακαλείται, για το σύνολο ή μέρος 
των αποφοίτων, εφόσον οι ανάγκες της υπηρεσίας στην 
οποία διορίζονται το επιβάλλουν. 

5. Το σπουδαστικό πρόγραμμα της Ε.Σ.Δ.Δ. μπορεί 
να παρακολουθήσουν, πέρα από τον οριζόμενο κάθε 
φορά αριθμό, και αλλοδαποί, δυνάμει ειδικής συμφωνίας 
μορφωτικών ανταλλαγών. Ο αριθμός των αλλοδαπών 
καθορίζεται με κοινή απόφαση των Υπουργών Εσω¬ 
τερικών, Δημόσιας Διοίκησης και Αποκέντρωσης και 
Εξωτερικών. 

6. Οι ειδικότερες υποχρεώσεις των φοιτώντων κατά 
τη διάρκεια της φοίτησης και οι διοικητικές κυρώσεις 
για τυχόν παραβάσεις τους κατά τη διάρκεια των σπου¬ 
δών καθορίζονται με απόφαση του Δ.Σ. του Ε.Κ.Δ.Δ.Α.. 
Με την ίδια απόφαση καθορίζεται το αρμόδιο όργανο 
και η διαδικασία για την επιβολή των κυρώσεων. 

Άρθρο 22 

Διάρκεια και φάσεις της εκπαίδευσης 
(ν. 1388/1983 άρθρο 21) 

1. Η εκπαίδευση στην Ε.Σ.Δ.Δ. δε συνδέεται, ούτε αντι¬ 
στοιχεί στις εκπαιδευτικές περιόδους ή τα διδακτικά έτη 
των Σχολείων ή των Α.Ε.Ι.. Η εκπαίδευση σε αυτή διαρκεί 
18 έως 30 συνολικά μήνες χωρίς διακοπές. Η Σχολή λει¬ 
τουργεί όλες τις εργάσιμες μέρες. Δε λειτουργεί κατά 
τις μέρες αργίας των δημόσιων υπηρεσιών. 

2. Η εκπαίδευση στη Σχολή είναι θεωρητική και πρα¬ 
κτική και κατανέμεται σε τρεις διαδοχικές φάσεις. 

3. Η πρώτη φάση είναι κοινή για όλους και κατανέμεται 
σε μικρότερες εναλλασσόμενες περιόδους διδασκαλίας 
θεωρητικών γνώσεων και πρακτικής άσκησης ή σύνθε¬ 
σης ή δοκιμασίας. 


4. Στη δεύτερη φάση οι φοιτώντες παρακολουθούν 
τα τμήματα, στα οποία έχουν καταταγεί πριν από την 
εγγραφή τους στη Σχολή. Η φάση αυτή περιλαμβάνει 
περιόδους ειδικής εκπαίδευσης και περιόδους πρακτικής 
άσκησης καθώς και τις τελικές εξετάσεις. 

5. Στην τρίτη φάση το κάθε τμήμα προετοιμάζει τους 
μαθητές για τις θέσεις που προορίζονται. 

6. Στην τρίτη φάση αρχίζει η λειτουργία του τμήματος 
διϋπουργικών στελεχών, στο οποίο έχουν δικαίωμα να 
συμμετάσχουν μόνο οι δύο πρώτοι αποφοιτήσαντες 
από κάθε τμήμα. Σε περίπτωση άρνησης μπορούν να 
κληθούν οι επόμενοι της σειράς αποφοίτησης από την 
ίδια κατεύθυνση. Για το τμήμα αυτό η τρίτη φάση έχει 
πρόσθετη διάρκεια τουλάχιστον τριών μηνών. 

7. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, που εκδίδεται μετά γνώμη 
του Δ.Σ. του Κέντρου, καθορίζεται η συνολική διάρκεια 
της εκπαίδευσης στα όρια της παρ.1 του παρόντος άρ¬ 
θρου, η κατανομή της στις τρεις φάσεις και η πρόσθετη 
διάρκεια της τρίτης φάσης για το τμήμα διϋπουργικών 
στελεχών. 

8. Με απόφαση του Δ.Σ. του Κέντρου μετά από πρό¬ 
ταση του Επιστημονικού - Εκπαιδευτικού συμβουλίου, 
καθορίζονται τα διδασκόμενα μαθήματα και η διδακτέα 
ύλη, η κατανομή του χρόνου κάθε φάσης σε περιόδους 
διδαχής και πρακτικής εξάσκησης, το σύνολο των ωρών 
εκπαίδευσης κάθε εβδομάδας, ο τρόπος διεξαγωγής 
των φροντιστηριακών ασκήσεων και των εξετάσεων και 
κάθε άλλη λεπτομέρεια του προγράμματος σπουδών. 

Αρθρο 23 

Μονάδες πρακτικής εξάσκησης 
(ν. 1943/1991 άρθρο 50) 

1. Σε όσες περιπτώσεις προβλέπεται από τα οικεία 
εκπαιδευτικά προγράμματα η πρακτική εξάσκηση των 
εκπαιδευομένων, αυτή γίνεται σε υπηρεσιακές μονάδες 
- πιλότους, που καθορίζονται με απόφαση του οικείου 
Υπουργού. Γ ια την πρακτική εξάσκηση, που προβλέπε- 
ται στα προγράμματα του Ε.Κ.Δ.Δ.Α., η απόφαση του 
οικείου Υπουργού εκδίδεται μετά από εισήγηση της 
εκπαιδευτικής μονάδας του Ε.Κ.Δ.Δ.Α., η οποία εκτελεί 
το πρόγραμμα. 

2. Οι μονάδες - πιλότοι πρακτικής εξάσκησης επιλέ¬ 
γονται με βάση την καταλληλότητα του αντικειμένου 
τους και του προσωπικού τους σε συνάρτηση με το 
συγκεκριμένο εκπαιδευτικό πρόγραμμα. Ως τέτοιες 
μονάδες μπορεί να ορίζονται και υπηρεσιακές μονάδες 
φορέων του ευρύτερου δημόσιου τομέα. Υπάλληλοι 
των μονάδων αυτών ορίζονται, με την ίδια απόφαση, 
ως υπεύθυνοι - εκπαιδευτές για τη διάρκεια της πρα¬ 
κτικής εξάσκησης και υποχρεούνται, στο τέλος αυτής, 
να υποβάλουν αναλυτική έκθεση για τα αντικείμενα 
απασχόλησης, την επιμέλεια και την επίδοση των 
εκπαιδευομένων. 

3. Για τους υπεύθυνους - εκπαιδευτές καθορίζεται 
ημερήσια αποζημίωση με απόφαση των Υπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών, η οποία καθορίζει και 
τους όρους και προϋποθέσεις καταβολής της. Η από¬ 
φαση αυτή εκδίδεται ύστερα από γνώμη του Δ.Σ. του 
Ε.Κ.Δ.Δ.Α.. Η αποζημίωση καταβάλλεται από το φορέα 
που εκτελεί το πρόγραμμα. 

Αρθρο 24 

Τρόπος πρόσληψης 

(ν. 1388/1983 άρθρο 22, ν. 2527/1997 άρθρο 12, 
ν. 2738/1999 άρθρο 19, ν. 3200/2003 άρθρο 12, 
3260/2004 άρθρο 5, 3491/2006 άρθρο 2) 

1. Οι εξερχόμενοι από τη Σχολή διορίζονται σε θέσεις 
για τις οποίες συγκεντρώνουν όλα τα νόμιμα προσόντα 
κατά τη σειρά της επιτυχίας τους στον πίνακα του 
τμήματος που ακολούθησαν. 

Όσοι εκ των εκπαιδευομένων ολοκλήρωσαν το πλήρες 
πρόγραμμα σπουδών της Ε.Σ.Δ.Δ. χωρίς να αποφοιτή¬ 
σουν επιτυχώς από αυτήν, σύμφωνα με τα όσα εκάστοτε 
ορίζει ο οικείος Κανονισμός Σπουδών, διορίζονται σε 
οργανικές και ελλείψει αυτών σε προσωποπαγείς θέσεις 
κλάδου ΠΕ ή ΤΕ για τον οποίο έχουν τον αντίστοιχο 
τίτλο σπουδών, άλλως σε όμοιες θέσεις κλάδου Διοι¬ 
κητικού - Οικονομικού δημοσίων υπηρεσιών ή Ν.Π.Δ.Δ. 
ή Ν.Π.Ι.Δ. του δημόσιου τομέα. Ο διορισμός τους γίνεται 
στον εισαγωγικό βαθμό του συγκεκριμένου κλάδου της 
οικείας υπηρεσίας, η δε υπηρεσιακή τους κατάσταση 
ρυθμίζεται στο εξής από τις γενικές για τον κλάδο και 
την υπηρεσία και όχι από τις ειδικές περί αποφοίτων 
Ε.Σ.Δ.Δ. διατάξεις. Ο διορισμός τους γίνεται κατά σειρά 
προτεραιότητας βάσει του τελικού βαθμού τους. 

Οσοι εκ των εκπαιδευομένων δεν ολοκλήρωσαν το 
πλήρες πρόγραμμα σπουδών της Ε.Σ.Δ.Δ. λόγω απο¬ 
βολής τους με απόφαση των αρμοδίων οργάνων του 
Ε.Κ.Δ.Δ.Α., εξαιτίας αδικαιολόγητων απουσιών ή πειθαρ¬ 
χικών παραπτωμάτων κατά τις διατάξεις του Υπαλλη¬ 
λικού Κώδικα και του οικείου Κανονισμού Σπουδών και 
δεν είχαν κατά την εισαγωγή τους στην Ε.Σ.Δ.Δ. τη 
δημοσιοϋπαλληλική ιδιότητα, δεν διορίζονται σε θέσεις 
υπαλλήλων και δεν δικαιούνται να συμμετάσχουν σε νέο 
εισαγωγικό διαγωνισμό για την Ε.Σ.Δ.Δ.. 

Οι φοιτήσαντες αλλά μη αποφοιτήσαντες από την 
Ε.Σ.Δ.Δ. δημόσιοι υπάλληλοι επιστρέφουν μετά την ολο¬ 
κλήρωση του κύκλου σπουδών στις οργανικές τους θέ¬ 
σεις, ενώ όσοι εκ των αποφοίτων της Ε.Σ.Δ.Δ. έχουν τη 
δημοσιοϋπαλληλική ιδιότητα δύνανται να επιστρέφουν, 
με αίτησή τους, μετά την αποφοίτησή τους, στις οργανι¬ 
κές θέσεις που κατείχαν πριν από την είσοδό τους στη 
Σχολή. Κάτοχοι πτυχίων θετικών ή τεχνικών επιστημών 
δύνανται, κατόπιν αιτήσεώς τους, να διορισθούν σε θέ¬ 
σεις κλάδων αντίστοιχων προσόντων εφόσον υπάρχουν 
στο φορέα διορισμού τους. 

2. Οσοι διορίζονται σε θέσεις διοικητικών υπαλλήλων, 
κατατάσσονται, άσχετα από την προέλευσή τους και 
τα τυπικά τους προσόντα, στην κατηγορία ΠΕ. Οι θέ¬ 
σεις της παραγράφου αυτής συνιστώνται με την πράξη 
διορισμού και καταργούνται με την αποχώρηση, για 
οποιοδήποτε λόγο, των διοριζομένων. 

3. Ο εξερχόμενος δικαιούται, αν το τμήμα που ακο¬ 
λούθησε του δίνει τη δυνατότητα επιλογής σε περισσό¬ 
τερες θέσεις, να επιλέξει, κατά τη σειρά της επιτυχίας 
του στον πίνακα επιτυχόντων του τμήματος, οπότε οι 
εναπομένουσες θέσεις μένουν γι' αυτούς που ακολου¬ 
θούν. 

4. Εκείνος που αρνείται να διοριστεί, υποχρεούται 
να επιστρέφει τις αποδοχές που εισέπραξε κατά τη 
διάρκεια των σπουδών στη Σχολή. 

5. Ο διοριζόμενος υποχρεούται να υπηρετήσει στο 
δημόσιο, στα Ν.Π.Δ.Δ., ή στους οργανισμούς τοπικής 
αυτοδιοίκησης για δέκα (10) τουλάχιστον χρόνια. Αν 


παραιτηθεί προτού συμπληρωθεί η δεκαετία, επιστρέ¬ 
φει τις αποδοχές που εισέπραξε κατά τη διάρκεια των 
σπουδών του στη Σχολή. 

6. Οι απόφοιτοι του Τμήματος Περιφερειακής Διοίκη¬ 
σης διορίζονται σε κεντρικές υπηρεσίες της Διοίκησης, 
που έχουν αρμοδιότητα στους τομείς της περιφερεια¬ 
κής ανάπτυξης, και στις Περιφέρειες. 

Οι απόφοιτοι διορίζονται σε κενές θέσεις διοικητικών 
κλάδων ή, εφόσον είναι κάτοχοι πτυχίου θετικών ή τε¬ 
χνικών επιστημών, σε κλάδους αντίστοιχων προσόντων 
και, αν δεν υπάρχουν κενές θέσεις, σε προσωποπαγείς 
θέσεις που συνιστώνται με την απόφαση διορισμού 
τους. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης καθορίζεται η διαδικασία 
κατανομής των αποφοίτων στους ανωτέρω φορείς, με 
βάση τη σειρά αποφοίτησης σε συνδυασμό και με τη 
δήλωση προτίμησης. 

Αρθρο 25 

Απόφοιτοι της Ε.Σ.Δ.Δ. 

(ν. 2527/1997 άρθρο 12, ν. 2738/1999 άρθρο 19, 
ν. 3200/2003 άρθρο 13) 

1. Μετά την ολοκλήρωση του προγράμματος σπουδών 
και των δοκιμασιών αξιολόγησης οι φοιτώντες στην 
Ε.Σ.Δ.Δ. κατατάσσονται βάσει των όσων ορίζει ο οικείος 
κανονισμός σπουδών στις ακόλουθες κατηγορίες: 

α. Αριστούχοι αποφοιτήσαντες 
β. Επιτυχώς αποφοιτήσαντες 
γ. Φοιτήσαντες 

2. Οι αποφοιτήσαντες από την Ε.Σ.Δ.Δ. διορίζονται 
σε προσωποπαγείς θέσεις του οικείου κλάδου στο Β' 
βαθμό. Κατά τη διάρκεια της πρώτης τριετίας από το 
διορισμό τους τοποθετούνται υποχρεωτικά σε τρία 
τουλάχιστον διαφορετικά τμήματα για διάστημα όχι 
μικρότερο των έξι (6) μηνών σε έκαστο εξ αυτών. 

3. Το είκοσι τοις εκατό των θέσεων προϊσταμένων 
Τμήματος και το δέκα τοις εκατό των θέσεων των 
προϊσταμένων Διεύθυνσης καλύπτεται από αποφοίτους 
της Ε.Σ.Δ.Δ., εφόσον υπηρετεί αντίστοιχος αριθμός απο¬ 
φοίτων που συγκεντρώνει τις τυπικές και ουσιαστικές 
προϋποθέσεις που απαιτούνται. Στην περίπτωση αυτή 
οι απόφοιτοι κρίνονται αυτοτελώς. 

4. Απόφοιτοι της Ε.Σ.Δ.Δ., οι οποίοι υπηρετούσαν στο 
Δημόσιο, σε Δημόσια Υπηρεσία ή Ν.Π.Δ.Δ., των οποί¬ 
ων το νομικό καθεστώς δημοσίου δικαίου μετετράπη, 
μπορούν να μεταταγούν μετά από αίτησή τους, κατά 
παρέκκλιση κάθε αντίθετης διάταξης, σε ομοιόβαθμη 
προσωποπαγή θέση όμοιου ή συναφούς κλάδου ή ει¬ 
δικότητας Δημόσιας Υπηρεσίας ή Ν.Π.Δ.Δ.. Η μετάταξη 
γίνεται με απόφαση των οικείων Υπουργών. Η σχετική 
αίτηση υποβάλλεται μέσα σε αποκλειστική προθεσμία 
δύο μηνών από τη δημοσίευση του ν. 3200/2003 (ΦΕΚ 
281 Α'/2003). 

5. Στις διατάξεις αυτές υπάγονται και οι απόφοιτοι της 
Ε.Σ.Δ.Δ., οι οποίοι υπηρετούν στο Δημόσιο, σε Δημόσια 
Υπηρεσία ή Ν.Π.Δ.Δ., των οποίων το νομικό καθεστώς 
δημοσίου δικαίου μετατρέπεται σε ιδιωτικού δικαίου ή 
καταργούνται οι αντίστοιχες Υπηρεσίες ή Ν.Π.Δ.Δ.. 

Η σχετική αίτηση υποβάλλεται μέσα σε αποκλειστική 
προθεσμία δύο μηνών από την αλλαγή του καθεστώτος 
δημοσίου δικαίου ή της κατάργησης των υπηρεσιών. 

Άρθρο 26 

Βαθμολογική διάρθρωση θέσεων 
(ν. 1877/1990 άρθρο 11, ν. 3528/2007 άρθρο 80, 
ν. 2738/1999 άρθρο 19) 

1. Για τους αποφοίτους της Εθνικής Σχολής Δημόσιας 
Διοίκησης εισαγωγικός βαθμός είναι ο Β'. Ο χρόνος 
φοίτησης στην Εθνική Σχολή Δημόσιας Διοίκησης 
προσμετράται ως πλεονάζων στο Β' βαθμό. Για τους 
αριστούχους της Σχολής προσμετράται ένα (1) επιπλέον 
έτος στον ίδιο βαθμό. 

2. Ο διορισμός των αποφοίτων της Εθνικής Σχολής 
Δημόσιας Διοίκησης σε θέσεις διοικητικών υπαλλήλων 
στα Υπουργεία ή σε οποιαδήποτε άλλη, σύμφωνα με τις 
κείμενες διατάξεις, θέση του δημοσίου τομέα γίνεται 
από την επομένη της ημερομηνίας αποφοίτησής τους 
από την Ε.Σ.Δ.Δ., μη διακοπτόμενης, ακόμη και αν έχει 
καθυστερήσει ή πράξη διορισμού τους, της υπαλληλι¬ 
κής σχέσης για κάθε συνέπεια περιλαμβανομένων των 
αποδοχών. 

Άρθρο 27 

Απαγόρευση διενέργειας διαγωνισμών 
(ν. 1388/1983 άρθρο 23) 

Δεν επιτρέπεται η προκήρυξη ή διεξαγωγή διαγωνισμών 
για την κατάληψη θέσεων της παρ. 3 του άρθρου 15 του 
παρόντος. Η παράγραφος αυτή δεν εφαρμόζεται για 
τους ειδικούς διαγωνισμούς του άρθρου 1 παρ. 3 του ν. 
1320/1983 (ΦΕΚ 6 Α'/1983). 

ΚΕΦΑΛΑΙΟ ΤΡΙΤΟ 

ΕΘΝΙΚΗ ΣΧΟΛΗ ΤΟΠΙΚΗΣ ΑΥΤΟΔΙΟΙΚΗΣΗΣ 

Άρθρο 28 

Ίδρυση - Αποστολή 
(ν. 3200/2003 άρθρο 14) 

1. Συνιστάται στο Ε.Κ.Δ.Δ.Α. Εθνική Σχολή Τοπικής 
Αυτοδιοίκησης (Ε.Σ.Τ.Α.). 

2. Η Ε.Σ.Τ.Α. δημιουργεί στελέχη για τους Ο.Τ.Α. α' 
και β' βαθμού και τα όργανα διοίκησης των νομικών 
προσώπων που ιδρύονται από αυτούς, καθώς επίσης για 
τις Περιφέρειες και τις κεντρικές υπηρεσίες που έχουν 
αρμοδιότητα στους τομείς της τοπικής αυτοδιοίκησης, 
της πολιτικής προστασίας και της μεταναστευτικής 
πολιτικής. Στους αποφοίτους της Ε.Σ.Τ.Α. χορηγείται 
βεβαίωση φοίτησης. 

3. Η Ε.Σ.Τ.Α. διοικείται από Διευθυντή. Ο Διευθυντής 
της Ε.Σ.Τ.Α. έχει τις αρμοδιότητες που ορίζονται στο άρ¬ 
θρο 16 του παρόντος για τον Διευθυντή της Ε.Σ.Δ.Δ.. 

Αρθρο 29 

Τμήματα της Ε.Σ.Τ.Α. 

(ν. 3200/2003 άρθρο 15) 

Στην Ε.Σ.Τ.Α. λειτουργούν τα εξής τμήματα: 

α) Οργάνωσης και Διοίκησης για τη δημιουργία στε¬ 
λεχών για τη διαχείριση των τοπικών υποθέσεων, 

β) Οικονομικής Διαχείρισης για τη δημιουργία 
οικονομικών στελεχών για την τοπική αυτοδιοίκηση, 

γ) Μεταναστευτικής Πολιτικής για τη δημιουργία στελε¬ 
χών με αρμοδιότητα στους τομείς της μεταναστευτικής 
πολιτικής, 

δ) Πολιτικής Προστασίας για τη δημιουργία στελεχών 
με αρμοδιότητα στους τομείς της πολιτικής προστασίας 
και διαχείρισης κρίσεων. 


Αρθρο 30 

Εισαγωγικός διαγωνισμός 
(ν. 3200/2003 άρθρο 16, ν. 3491/2006 άρθρο 1) 

1. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, που εκδίδεται ύστερα 
από γνώμη του Δ.Σ. του Ε.Κ.Δ.Δ.Α., ορίζεται ο συνολικός 
αριθμός των εισακτέων στη Σχολή, ο οποίος δεν μπορεί 
να υπερβαίνει τους 100, καθώς και ο αριθμός αυτών που 
εντάσσονται σε κάθε τμήμα. 

Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, καθορίζονται οι υπηρεσί¬ 
ες στις οποίες διορίζονται οι απόφοιτοι των τμημάτων. 
Οι θέσεις αυτές ανακοινώνονται με την προκήρυξη του 
διαγωνισμού. 

2. Τον εισαγωγικό διαγωνισμό της Ε.Σ.Τ.Α. διενεργεί η 
Κεντρική Επιτροπή Εξετάσεων (Κ.Ε.Ε.) του εισαγωγικού 
διαγωνισμού της Ε.Σ.Δ.Δ.. 

Άρθρο 31 
Απόφοιτοι Ε.Σ.Τ.Α. 

(ν. 3200/2003 άρθρο 17) 

1. Οι απόφοιτοι της Ε.Σ.Τ.Α. διορίζονται σε προσωπο¬ 
παγείς θέσεις αντίστοιχου κλάδου με την ειδικότητά 
τους στο β’ βαθμό στο Υπουργείο Εσωτερικών, Δημόσιας 
Διοίκησης και Αποκέντρωσης, στις Περιφέρειες, στους 
Ο.Τ.Α. α' και β' βαθμού και στα Ν.Π.Δ.Δ. που ιδρύονται 
από αυτούς. Οι θέσεις αυτές συνιστώνται με την από¬ 
φαση διορισμού τους. 

2. Το είκοσι τοις εκατό των θέσεων προϊσταμένων 
Τμήματος και το δέκα τοις εκατό των θέσεων των 
προϊσταμένων Διεύθυνσης καλύπτεται από αποφοίτους 
της Ε.Σ.Τ.Α., εφόσον υπηρετεί αντίστοιχος αριθμός απο¬ 
φοίτων που συγκεντρώνει τις τυπικές και ουσιαστικές 
προϋποθέσεις που απαιτούνται. Στην περίπτωση αυτή 
οι απόφοιτοι κρίνονται αυτοτελώς. 

Αρθρο 32 

Ρυθμίσεις 

(ν. 3200/2003 άρθρο 18) 

Γ ια θέματα της Ε.Σ.Τ.Α. που δεν ρυθμίζονται στο Κε¬ 
φάλαιο αυτό εφαρμόζονται οι διατάξεις που ισχύουν 
κάθε φορά για την Ε.Σ.Δ.Δ.. 

ΚΕΦΑΛΑΙΟ ΤΕΤΑΡΤΟ 
ΙΝΣΤΙΤΟΥΤΟ ΕΠΙΜΟΡΦΩΣΗΣ 

Αρθρο 33 

Χαρακτήρας - Αποστολή 
(ν. 1388/1983 άρθρο 24, ν. 3200/2003 άρθρο 19) 

1. Το Ινστιτούτο Επιμόρφωσης (ΙΝ.ΕΠ.) έχει ως απο¬ 
στολή την ενημέρωση και ειδική επιμόρφωση των υπαλ¬ 
λήλων του ευρύτερου δημόσιου τομέα, των δημοσίων 
λειτουργών και των αιρετών οργάνων των Ο.Τ.Α. α' και 
β' βαθμού, καθώς και την πραγματοποίηση διαγωνισμών 
ποιότητας μεταξύ αυτών. Με απόφαση του Υπουργού 
Εσωτερικών, Δημόσιας Διοίκησης και Αποκέντρωσης, 
που εκδίδεται ύστερα από εισήγηση του Δ.Σ. του 
Ε.Κ.Δ.Δ.Α., καθορίζονται οι θεματικοί άξονες και η δι¬ 
άρκεια των προγραμμάτων επιμόρφωσης των αιρετών 
οργάνων των Ο.Τ.Α. α' και β' βαθμού και η διαδικασία 
υλοποίησής τους. 

2. Το Ινστιτούτο αποτελεί φορέα επαγγελματικής 
κατάρτισης και επιμόρφωσης υπαλλήλων και στελε- 

χών της δημόσιας διοίκησης χωρίς να χορηγεί τίτλο 
σπουδών. Η κατάρτιση και επιμόρφωση που παρέχεται 
από το ΙΝ.ΕΠ. είναι ανεξάρτητη από την προπτυχιακή ή 
μεταπτυχιακή εκπαίδευση που παρέχουν τα ιδρύματα 
ανώτατης εκπαίδευσης (πανεπιστημιακού και τεχνο¬ 
λογικού τομέα). 

3. Το ΙΝ.ΕΠ. στο πλαίσιο της αποστολής του μπορεί 
να πιστοποιεί εκπαιδευτικές δομές και προγράμματα 
επιμόρφωσης δημοσίων υπαλλήλων. Με απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, που εκδίδεται ύστερα από εισήγηση του Δ.Σ. 
του Ε.Κ.Δ.Δ.Α. καθορίζονται η διαδικασία και ο τρόπος 
πιστοποίησης. Στο πλαίσιο της αποστολής του αυτής, 
το ΙΝ.ΕΠ. μπορεί να συνεργάζεται με δημόσιους ή ιδι¬ 
ωτικούς φορείς της ημεδαπής ή αλλοδαπής που έχουν 
πιστοποιηθεί είτε από το Ε.Κ.Δ.Δ.Α. είτε με βάση κλαδι¬ 
κά, εθνικά ή διεθνή συστήματα πιστοποίησης. 

4. Το ΙΝ.ΕΠ. για την παρακολούθηση του επιμορφωτικού 
ιστορικού των υπαλλήλων τηρεί ηλεκτρονικό αρχείο με 
τα ατομικά δελτία κατάρτισής τους. Με απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, που εκδίδεται ύστερα από εισήγηση του Δ.Σ. 
του Ε.Κ.Δ.Δ.Α. καθορίζονται οι ενότητες των στοιχείων 
που θα τηρούνται στο αρχείο, καθώς και ο τρόπος 
συλλογής και επικαιροποίησής τους. 

Αρθρο 34 
Όργανα του ΙΝ.ΕΠ. 

(ν. 1388/1983 άρθρο 27, ν. 2527/1997 άρθρο 14, 
ν. 3491/2006 άρθρο 3) 

1. Όργανο διοίκησης του ΙΝ.ΕΠ. είναι ο Διευθυντής του 
Ινστιτούτου. Οι αρμοδιότητες του είναι ανάλογες με 
εκείνες του διευθυντή της Ε.Σ.Δ.Δ. όπως αυτές καθορί¬ 
ζονται στο άρθρο 16 παρ. 1 του παρόντος. Αυτός φροντί¬ 
ζει για την εξεύρεση των κατάλληλων χώρων και μέσων 
για την εφαρμογή κάθε προγράμματος σπουδών. 

2. Το Διευθυντή του Ινστιτούτου βοηθούν στο έργο 
του δύο υπεύθυνοι σπουδών και έρευνας. 

3. Το Δ.Σ. του Κέντρου, με απόφασή του, ορίζει τον 
τρόπο αναπλήρωσης του διευθυντή, όταν αυτός δεν 
υπάρχει, απουσιάζει ή κωλύεται. 

4. Στο Ινστιτούτο Επιμόρφωσης (ΙΝ.ΕΠ.) συνιστάται 
θέση Αναπληρωτή Διευθυντή, με αρμοδιότητα το συ¬ 
ντονισμό των Περιφερειακών Ινστιτούτων Επιμόρφω¬ 
σης. Με απόφαση του Δ.Σ. του Ε.Κ.Δ.Δ.Α. ορίζεται ο 
ανωτέρω Αναπληρωτής Διευθυντής του ΙΝ.ΕΠ. από το 
προσωπικό της κατηγορίας της παρ. 2 του άρθρου 12 
του παρόντος που έχει την ιδιότητα του μόνιμου υπαλ¬ 
λήλου ή λειτουργού για τριετή θητεία, η οποία μπορεί 
να ανανεώνεται με απόφαση του Δ.Σ. Ο Αναπληρωτής 
Διευθυντής του ΙΝ.ΕΠ.: 

α) Συντονίζει την εφαρμογή του εγκεκριμένου προ¬ 
γραμματισμού των Περιφερειακών Ινστιτούτων Επιμόρ¬ 
φωσης. 

β)Έχει την ευθύνη συντονισμού της αξιολόγησης των 
δράσεων που αναπτύσσονται από τα Περιφερειακά Ιν¬ 
στιτούτα Επιμόρφωσης. 

γ) Εισηγείται στον Γενικό Γραμματέα τις ανάγκες στε- 
λέχωσης των Περιφερειακών Ινστιτούτων Επιμόρφωσης 
με ειδικό επιστημονικό και διοικητικό προσωπικό. 

δ) Προίσταται του ειδικού επιστημονικού και του δι¬ 
οικητικού προσωπικού των Περιφερειακών Ινστιτούτων 
Επιμόρφωσης. 


ε) Ασκεί την πειθαρχική εξουσία του Προϊσταμένου 
Διεύθυνσης, κατά τις διατάξεις του ν. 2683/1999 (ΦΕΚ 
19 Α'/1999), ως προϊστάμενος του ειδικού επιστημονικού 
και του διοικητικού προσωπικού των Περιφερειακών 
Ινστιτούτων Επιμόρφωσης. 

στ) Αξιολογεί το ειδικό επιστημονικό και διοικητικό 
προσωπικό των Περιφερειακών Ινστιτούτων Επιμόρ¬ 
φωσης. 

ζ) Εγκρίνει τον προτεινόμενο προγραμματισμό των 
Περιφερειακών Ινστιτούτων Επιμόρφωσης για εκπαι¬ 
δευτικά προγράμματα και λοιπές δράσεις αρμοδιότητας 
του ΙΝ.ΕΠ., προκειμένου αυτός να συμπεριληφθεί στο 
συνολικό προς τελική έγκριση προγραμματισμό του 
ΙΝ.ΕΠ.. 

η)Έχει την ευθύνη συντονισμού των αιτημάτων προ¬ 
μηθειών υλικών και υπηρεσιών για τις ανάγκες των 
Περιφερειακών Ινστιτούτων Επιμόρφωσης, προκειμέ¬ 
νου να υποβληθούν, μέσω της Διεύθυνσης Οικονομικού 
του Ε.Κ.Δ.Δ.Α., για έγκριση από τα αρμόδια όργανα του 
Ε.Κ.Δ.Δ.Α.. 

θ) Ασκεί κάθε άλλη αρμοδιότητα που εμπίπτει στην 
αποστολή του ΙΝ.ΕΠ. και αφορά τα Περιφερειακά Ινστι¬ 
τούτα Επιμόρφωσης. 

Ο Αναπληρωτής Διευθυντής του ΙΝ.ΕΠ. μετέχει του 
Δ.Σ. του Ε.Κ.Δ.Δ.Α. ως αναπληρωτής του Διευθυντή του 
ΙΝ.ΕΠ.. 

5. Ο Διευθυντής μπορεί να συγκροτεί ομάδες εργα¬ 
σίας για τη μελέτη ειδικών θεμάτων. 

Άρθρο 35 

Προγραμματισμός σπουδών 
(ν. 1388/1983 άρθρο 25, ν. 1586/1986 άρθρο 23) 

1. Τα προγράμματα σπουδών καθορίζονται, κάθε χρό¬ 
νο, από το Δ.Σ. του Κέντρου, ύστερα από εισήγηση 
του Επιστημονικού - Εκπαιδευτικού συμβουλίου, στα 
πλαίσια των γενικών κατευθύνσεων και των αναγκών 
του Δημοσίου των Ν.Π.Δ.Δ. και των Ο.Τ.Α.. 

2. Τα προγράμματα διαρκούν έως 6 μήνες, αφορούν 
όλες τις κατηγορίες υπαλλήλων χωρίς διακρίσεις, ανα¬ 
πτύσσονται σ'όλη τη διάρκεια της σταδιοδρομίας τους 
και αποβλέπουν στην ενημέρωση, τον εκσυγχρονισμό 
και την ανακύκλωση γνώσεων και εμπειριών, καθώς και 
σ' ένα νέο πνεύμα προσέγγισης των θεμάτων. 

3. Η επιμόρφωση των υπαλλήλων μπορεί να γίνεται 
συγχρόνως ή διαδοχικά σε διάφορους τόπους, στην 
περιφέρεια ή στο Κέντρο και να ποικίλει ανάλογα με 
το περιεχόμενο του κλάδου, στον οποίο υπηρετεί ο 
υπάλληλος. 

4. Οι υπηρεσιακές μονάδες επιμόρφωσης των Υπουργεί¬ 
ων, Ν.Π.Δ.Δ. και Ο.Τ.Α. μπορούν να εισηγούνται στο ΙΝ.ΕΠ. 
προγράμματα επιμόρφωσης που εξυπηρετούν ειδικές 
ανάγκες τους. Τα προγράμματα αυτά πραγματοποιούνται 
από το ΙΝ.ΕΠ. ή τις υπηρεσιακές μονάδες των παραπά¬ 
νω φορέων, σύμφωνα με την απόφαση του Δ.Σ. για 
την έγκριση του οικείου προγράμματος, εντασσόμενα 
στον ετήσιο προγραμματισμό και προϋπολογισμό του 
Ε.Κ.Δ.Δ.Α.. 

5. Το Ινστιτούτο μπορεί να συνεργάζεται και να οργα¬ 
νώνει προγράμματα επιμόρφωσης με άλλους εκπαιδευ¬ 
τικούς φορείς ημεδαπής και αλλοδαπής. Με κοινή από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Οικονομίας και Οικονομικών, που 
εκδίδεται μετά από γνώμη του Διοικητικού Συμβουλίου, 
καθορίζονται ο τρόπος και οι όροι πραγματοποίησης 
και αποζημίωσης των προγραμμάτων αυτών. 

Άρθρο 36 

Παρακολούθηση εκπαιδευτικών προγραμμάτων 
(ν. 1388/1983 άρθρο 26, ν. 1586/1986 άρθρο 23, 
3200/2003 άρθρο 20, ν. 3491/2006 άρθρο 4) 

1. Η συμμετοχή των υπαλλήλων και λειτουργών στα 
προγράμματα του Ινστιτούτου είναι υποχρεωτική. 

2. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης ύστερα από γνώμη του 
Δ.Σ. του Κέντρου, καθορίζεται το όργανο και η διαδικα¬ 
σία επιλογής, καθώς και οι ειδικότερες προϋποθέσεις 
συμμετοχής των υπαλλήλων στα προγράμματα. 

3. Η παρακολούθηση των προγραμμάτων μπορεί, 
ύστερα από εισήγηση του Διευθυντή του Ινστιτούτου, 
να συνεπάγεται την ολική ή μερική απαλλαγή του υπαλ¬ 
λήλου από τα καθήκοντά του. 

4. Το Ε.Κ.Δ.Δ.Α. εξασφαλίζει, μέσω δημόσιων 
διαγωνισμών, τη διατροφή σε όσους συμμετέχουν στα 
προγράμματα του ΙΝ.ΕΠ. και των Περιφερειακών Ινστι¬ 
τούτων και τη διανυκτέρευση σε όσους μετακινούνται 
για το σκοπό αυτόν εκτός έδρας. Οι δαπάνες για τη 
μετακίνηση και την παρακολούθηση προγραμμάτων 
του ΙΝ.ΕΠ. καλύπτονται από τον προϋπολογισμό του 
φορέα, στον οποίο ανήκουν αυτοί που παρακολουθούν 
τα προγράμματα. Κατ’ εξαίρεση οι δαπάνες για την 
παρακολούθηση προγραμμάτων που εκτελούνται στο 
εξωτερικό βαρύνουν τον προϋπολογισμό του ΙΝ.ΕΠ.. 

Με τη διαδικασία του προηγούμενου εδαφίου εξασφα¬ 
λίζεται η διατροφή και διανυκτέρευση του προσωπικού 
του Ε.Κ.Δ.Δ.Α. που μετακινείται εκτός της έδρας της 
υπηρεσίας του για τις ανάγκες της οργανωτικής και 
επικοινωνιακής υποστήριξης των εκπαιδευτικών προ¬ 
γραμμάτων του Ινστιτούτου Επιμόρφωσης και των Πε¬ 
ριφερειακών Ινστιτούτων Επιμόρφωσης. Στο ανωτέρω 
προσωπικό καταβάλονται μόνο οι δαπάνες μετακίνησης, 
αποκλεισμένης οποιοσδήποτε άλλης αποζημίωσης. 

5. Οι υπάλληλοι, οι οποίοι μετακινούνται εκτός της 
έδρας της υπηρεσίας τους για να παρακολουθήσουν 
τα παραπάνω προγράμματα, δικαιούνται πέραν του 
μισθού τους, σύμφωνα με τις κείμενες διατάξεις, τα 
έξοδα μετάβασης και επιστροφής καθώς και ημερήσια 
εκτός έδρας αποζημίωση μέχρι τέσσερις (4) ημέρες. Οι 
σχετικές πιστώσεις για τις εκτός έδρας μετακινήσεις 
και την ημερήσια εκτός έδρας αποζημίωση εγγράφονται 
στον προϋπολογισμό του Υπουργείου ή Ν.Π.Δ.Δ. στο 
οποίο ανήκουν οι μετεκπαιδευόμενοι υπάλληλοι. 

6. Προκειμένου να πραγματοποιηθούν τα προγράμματα 
του Ινστιτούτου εγγράφονται στον προϋπολογισμό 
του Εθνικού Κέντρου Δημόσιας Διοίκησης και Αυτοδι¬ 
οίκησης Ε.Κ.Δ.Δ.Α. οι απαιτούμενες πιστώσεις για την 
αντιμετώπιση κάθε αναγκαίας δαπάνης, όπως ιδίως, η 
καταβολή της αποζημίωσης της παρ. 4 του άρθρου αυ¬ 
τού, η αμοιβή του διδακτικού προσωπικού, η αποζημίωση 
των μελών ομάδας εργασίας του άρθρου 34 παρ. 5 
του παρόντος, η αμοιβή διερμηνέων και μεταφραστών, 
καθώς και η προμήθεια του απαραίτητου αναλώσιμου 
και μη υλικού. 

7. Τα προγράμματα μπορεί να διεξάγονται: α) στις 
εγκαταστάσεις του Ε.Κ.Δ.Δ.Α. στο κέντρο και στην πε¬ 
ριφέρεια, β) σε χώρους των φορέων που αναφέρονται 
στην περίπτωση Α' της παρ. 3 του άρθρου 1 του πα¬ 
ρόντος, γ) σε χώρους εκπαίδευσης φορέων που έχουν 
πιστοποιηθεί είτε από το Ε.Κ.Δ.Δ.Α. είτε με βάση κλα¬ 
δικά, εθνικά ή διεθνή συστήματα πιστοποίησης, δ) σε 
χώρους που εξασφαλίζονται από το Ε.Κ.Δ.Δ.Α. ύστερα 
από δημόσιο διαγωνισμό και ε) σε άλλους πρόσφορους 
χώρους της επιλογής του. 


Το ΙΝ.ΕΠ. μπορεί να διαθέτει σε όσους συμμετέχουν 
στα προγράμματα εκπαιδευτικό υλικό απαραίτητο για 
την παρακολούθησή τους. Οι αναγκαίες πιστώσεις εγ- 
γράφονται στον προϋπολογισμό του Ε.Κ.Δ.Δ.Α.. 

Επιτρέπεται η μεταφορά πιστώσεων στον προϋ¬ 
πολογισμό του Ε.Κ.Δ.Δ.Α. από τους προϋπολογισμούς 
των Υπουργείων για την αντιμετώπιση έκτακτων ή ει¬ 
δικού ενδιαφέροντος επιμορφωτικών αναγκών. Για τον 
ίδιο λόγο επιτρέπεται η καταβολή χρηματικών ποσών 
στο Ε.Κ.Δ.Δ.Α. από τους λοιπούς φορείς που αναφέ- 
ρονται στην περίπτωση Α' της παρ. 3 του άρθρου 1 
παρόντος. 

Αρθρο 37 

Προγράμματα και μονάδες εκπαίδευσης προσωπικού 
(ν. 1943/1991 άρθρο 32, ν. 2026/1992 άρθρο 17, 
2085/1992 άρθρα 17 & 18, π.δ. 276/1993, 
π.δ. 77/1994, π.δ. 94/1994, 3200/2003 άρθρο 21, 
ν. 3260/2004 άρθρο 6) 

1. Η εκπαίδευση των υπαλλήλων του Δημοσίου και των 
Ν.Π.Δ.Δ., οι οποίοι υπάγονται στις διατάξεις του Υπαλ¬ 
ληλικού Κώδικα γίνεται με προγράμματα εισαγωγικής 
εκπαίδευσης, επιμόρφωσης, εξειδίκευσης, προαγωγι- 
κής εκπαίδευσης, μετεκπαίδευσης και μεταπτυχιακής 
εκπαίδευσης. 

2. Τα υπουργεία και οι αυτοτελείς δημόσιες υπηρεσίες, 
καθώς και τα νομικά πρόσωπα δημοσίου δικαίου, εφ’ 
όσον τα τελευταία αυτά έχουν περισσότερες από 600 
οργανικές θέσεις μόνιμων υπαλλήλων, υποχρεούνται να 
έχουν μία ή περισσότερες, ανάλογα με την οργανική 
τους διάρθρωση, μονάδες εκπαίδευσης, το επίπεδο των 
οποίων καθορίζεται από τον οικείο οργανισμό. 

3. Αποστολή των μονάδων εκπαίδευσης είναι ο 
προγραμματισμός, η οργάνωση και εκτέλεση εκπαιδευ¬ 
τικών προγραμμάτων για την επαγγελματική κατάρτιση 
των υπαλλήλων, σύμφωνα με το παρόν και η διαρκής, 
για το σκοπό αυτόν, συνεργασία με τις εκπαιδευτικές 
μονάδες του Ε.Κ.Δ.Δ.Α.. Οι μονάδες εκπαίδευσης υπο- 
χρεούνται να παρέχουν στο ΙΝ.ΕΠ. τα στοιχεία που απαι¬ 
τούνται για τον προσδιορισμό των εκπαιδευτικών τους 
αναγκών σύμφωνα με τη μεθοδολογία που αναπτύσσει 
το ΙΝ.ΕΠ. κατ’ εφαρμογή του συστήματος ανίχνευσης 
που ορίζεται με την απόφαση που εκδίδεται σύμφωνα 
με την παράγραφο 5 του άρθρου αυτού. 

4. Τα εκπαιδευτικά προγράμματα εκτελούνται κατά 
τη διάρκεια του διοικητικού εκπαιδευτικού έτους, που 
αρχίζει την 1η Οκτωβρίου και λήγει την 15η Ιουνίου. Κα¬ 
ταρτίζονται, όμως, το αργότερο μέχρι 30 Ιουνίου κάθε 
έτους και μπορεί να εκτελούνται σε περισσότερους 
τόπους είτε στο κέντρο είτε στις νομαρχίες. 

Εκπαιδευτικά προγράμματα μπορεί να εκτελούνται και 
σε χρόνο εκτός του εκπαιδευτικού διοικητικού έτους, 
για την κάλυψη έκτακτων εκπαιδευτικών αναγκών. 

5. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης που εκδίδεται ύστερα 
από πρόταση του Δ.Σ. του Ε.Κ.Δ.Δ.Α., ορίζεται σύστημα 
ανίχνευσης των εκπαιδευτικών αναγκών της δημόσιας 
διοίκησης. 

6. Γ ια την εφαρμογή του άρθρου αυτού ως εκπαιδευ¬ 
τικό πρόγραμμα νοούνται οι διαλέξεις, ημερίδες, συνέ¬ 
δρια, δράσεις επιμόρφωσης, εξειδίκευσης, κατάρτισης 
και κάθε άλλη παρεμφερής δράση που οργανώνει το 

Ε.Κ.Δ.Δ.Α.. 

7. Οι διατάξεις των παρ. 4-5 του άρθρου 36 του 
παρόντος εφαρμόζονται και για τους υπαλλήλους οι 
οποίοι συμμετέχουν σε προγράμματα του παρόντος 
άρθρου, πλην των προγραμμάτων που εκτελούνται στο 
εξωτερικό και των προγραμμάτων διδασκαλίας ξένων 
γλωσσών. 

8. Οι δαπάνες των προγραμμάτων του παρόντος άρ¬ 
θρου, που εκτελούνται από τις μονάδες εκπαίδευσης των 
υπουργείων, αυτοτελών δημοσίων υπηρεσιών, Ν.Π.Δ.Δ. 
και Ο.Τ.Α., καθώς και των προγραμμάτων ξένων γλωσ¬ 
σών, μπορεί να εντάσσονται στον προϋπολογισμό του 
Ε.Κ.Δ.Δ.Α. με απόφαση του διοικητικού συμβουλίου. 

9. Η ισχύς των διατάξεων των άρθρων 32-38 του 
ν. 1943/1991 (ΦΕΚ 50 Α'/1991) για την εκπαίδευση του 
προσωπικού της δημόσιας διοίκησης (εισαγωγική εκ¬ 
παίδευση, επιμόρφωση, εξειδίκευση, προαγωγική εκπαί¬ 
δευση, μετεκπαίδευση και μεταπτυχιακή εκπαίδευση) 
επεκτείνεται και στο προσωπικό του Δημοσίου και των 
Ν.Π.Δ.Δ., που κατέχει οργανικές θέσεις με σύμβαση ερ¬ 
γασίας ιδιωτικού δικαίου. 

10. Οι διατάξεις της παρ. 1 του παρόντος άρθρου 
επεκτείνονται και ισχύουν και για το προσωπικό του 
Λιμενικού Σώματος, της Ελληνικής Αστυνομίας και του 
Πυροσβεστικού Σώματος. 

Αρθρο 38 

Εισαγωγική εκπαίδευση 
(ν. 1943/1991 άρθρο 33, 2085/1992 άρθρο 18, 
ν. 2527/1997 άρθρο 13, 
ν. 2738/1999 άρθρο 19, 3200/2003 άρθρο 22, 
ν. 3320/2005 άρθρο 9) 

1. Η αρμοδιότητα εκτέλεσης προγραμμάτων εισαγω¬ 
γικής εκπαίδευσης ανήκει στο Ινστιτούτο Επιμόρφωσης 
(ΙΝ.ΕΠ.), το οποίο ασκεί τόσο κατά το σκέλος της εισα¬ 
γωγικής εκπαίδευσης, όσο και κατά το σκέλος της δι¬ 
αρκούς επιμόρφωσης την εποπτεία των Περιφερειακών 
Ινστιτούτων Επιμόρφωσης (Π.ΙΝ.ΕΠ.). 

2. Το ΙΝ.ΕΠ. έχει την επιτελική ευθύνη για το σχεδίασμά, 
συντονισμό και πραγματοποίηση των προγραμμάτων ει¬ 
σαγωγικής εκπαίδευσης. Για το σκοπό αυτόν το ΙΝ.ΕΠ. 
συνεργάζεται με τους φορείς του ευρύτερου δημόσιου 
τομέα. 

3. Η εισαγωγική εκπαίδευση του προσωπικού των 
δημοσίων υπηρεσιών, των Ν.Π.Δ.Δ. και των Ο.Τ.Α. α' και 
β' βαθμού και του προσωπικού των Ν.Π.Δ.Δ. που επο¬ 
πτεύονται από αυτούς, πλην των υπαλλήλων της κατη¬ 
γορίας Υ.Ε., γίνεται μέσα στο πρώτο οκτάμηνο από το 
διορισμό και η συμμετοχή σε αυτή είναι υποχρεωτική. 
Οι οικείες υπηρεσίες αμέσως μετά το διορισμό κοι¬ 
νοποιούν στο Εθνικό Κέντρο Δημόσιας Διοίκησης και 
Αυτοδιοίκησης (Ε.Κ.Δ.Δ.Α.) κατάλογο των διορισθέντων 
και γνωστοποιούν σε αυτούς την υποχρέωσή τους να 
παρακολουθήσουν τα προγράμματα εισαγωγικής εκ¬ 
παίδευσης στο παραπάνω χρονικό όριο. 

4. Τα Υπουργεία, οι αυτοτελείς δημόσιες υπηρεσίες 
τα Ν.Π.Δ.Δ. και οι Ο.Τ.Α. πρώτου και δεύτερου βαθμού 
εγγράφουν στον προϋπολογισμό τους του έτους κατά 
το οποίο προγραμματίζεται ο διορισμός των νέων 
υπαλλήλων τους τις αναγκαίες πιστώσεις για τις κάθε 
είδους δαπάνες για την εισαγωγική τους εκπαίδευ¬ 
ση, συμπεριλαμβανομένων και των δαπανών για τη 
μετακίνηση και τη διαμονή - διατροφή τους στον τόπο 
διεξαγωγής του εκπαιδευτικού προγράμματος. 


Το ύψος των ανωτέρω πιστώσεων, εκτός της δαπά¬ 
νης για μετακίνηση, εκτιμάται μετά από ερώτημα του 
οικείου φορέα στο Ε.Κ.Δ.Δ.Α.. Οι πιστώσεις για τις κάθε 
είδους προϋπολογιζόμενες δαπάνες για την εισαγωγι¬ 
κή εκπαίδευση, πλην της δαπάνης για μετακίνηση των 
επιμορφωνομένων, μεταφέρονται στον προϋπολογισμό 
του Ε.Κ.Δ.Δ.Α. πριν την έναρξη των προγραμμάτων. Ο 
τρόπος και η διαδικασία μεταφοράς των πιστώσεων και 
κάθε αναγκαία λεπτομέρεια καθορίζονται με κοινή από¬ 
φαση των Υπουργών Εσωτερικών Δημόσιας Διοίκησης 
και Αποκέντρωσης και Οικονομίας και Οικονομικών. Με 
όμοια απόφαση ρυθμίζονται τα της μεταφοράς πιστώ¬ 
σεων από Ο.Τ.Α. και Ν.Π.Δ.Δ. για την εξόφληση υποχρε- 
ώσεών τους προς το Ε.Κ.Δ.Δ.Α., που εκκρεμούν κατά τη 
δημοσίευση του ν. 3320/2005 (ΦΕΚ 48 Α'/2005). 

5. Η επίδοση του δόκιμου υπαλλήλου στο πρόγραμμα 
εισαγωγικής εκπαίδευσης και η επιμέλεια την οποία επέ- 
δειξε (ανελλιπής παρακολούθηση, ενεργός συμμετοχή) 
αποτελούν στοιχεία, που συνεκτιμώνται υποχρεωτικώς 
από το υπηρεσιακό συμβούλιο κατά την κρίση του για 
τη μονιμοποίηση του υπαλλήλου. Με απόφαση του 
Υπουργού Εσωτερικών, Δημόσιας Διοίκησης και Απο¬ 
κέντρωσης, που εκδίδεται ύστερα από γνώμη του Δ.Σ. 
του Ε.Κ.Δ.Δ.Α., καθορίζεται ο τρόπος βαθμολόγησης των 
ανωτέρω στοιχείων, η κλίμακα βαθμολογίας και κάθε 
άλλο θέμα σχετικά με την εξαγωγή του τελικού βαθμού 
επίδοσης του υπαλλήλου. 

6. Γ ια τα Ν.Π.Δ.Δ. η ευθύνη της κατάρτισης, οργάνωσης 
και εκτέλεσης των προγραμμάτων εισαγωγικής εκπαί¬ 
δευσης ανήκει στο Υπουργείο που τα εποπτεύει. Για 
τα Ν.Π.Δ.Δ. της παρ. 2 του άρθρου 37 του παρόντος, τα 
ανωτέρω προγράμματα οργανώνονται και εκτελούνται 
με δική τους ευθύνη, σε συνεργασία με την αντίστοιχη 
υπηρεσιακή μονάδα του Υπουργείου που τα εποπτεύει 
και όπου απαιτείται, με τη συνδρομή του ΙΝ.ΕΠ.. 

7. Με ευθύνη του ΙΝ.ΕΠ., σε συνεργασία με τις μονάδες 
εκπαίδευσης των Υπουργείων, μπορεί να οργανώνονται 
και εκτελούνται κοινά προγράμματα εισαγωγικής εκ¬ 
παίδευσης για υπαλλήλους περισσότερων Υπουργείων 
ή Ν.Π.Δ.Δ. με βάση τη συνάφεια των αντικειμένων ή 
για θέματα κοινού ενδιαφέροντος. Τα προγράμματα 
αυτά εγκρίνονται από το Δ.Σ. του Ε.Κ.Δ.Δ.Α., ύστερα από 
γνώμη του Επιστημονικού Εκπαιδευτικού Συμβουλίου 
του Ε.Κ.Δ.Δ.Α.. 

8. Σε όλα τα προγράμματα εισαγωγικής εκπαίδευσης 
περιλαμβάνονται υποχρεωτικώς ως μάθημα και στοιχεία 
πληροφορικής. 

9. Οι δαπάνες των προγραμμάτων του παρόντος άρ¬ 
θρου, που εκτελούνται από τις μονάδες εκπαίδευσης των 
υπουργείων, αυτοτελών δημόσιων υπηρεσιών, Ν.Π.Δ.Δ. 
και Ο.Τ.Α., καθώς και των προγραμμάτων ξένων γλωσ¬ 
σών, μπορεί να εντάσσονται στον προϋπολογισμό του 
Ε.Κ.Δ.Δ.Α. με απόφαση του διοικητικού συμβουλίου. 

Αρθρο 39 
Επιμόρφωση 

(ν. 1943/1991 άρθρα 33 & 34, 2085/1992 άρθρα 17 & 18, 
3200/2003 άρθρο 23) 

1. Η επιμόρφωση των υπαλλήλων γίνεται καθ’ όλη τη 
διάρκεια της υπηρεσίας τους με ευθύνη του Ινστιτούτου 
Επιμόρφωσης (ΙΝ.ΕΠ.) ή των Υπουργείων, σύμφωνα με 
τις διατάξεις των επόμενων παραγράφων. 

2. Το Ινστιτούτο Επιμόρφωσης (ΙΝ.ΕΠ.) καταρτίζει, ορ¬ 
γανώνει και εκτελεί προγράμματα επιμόρφωσης κοινού 

ενδιαφέροντος για υπαλλήλους των φορέων του ευρύ¬ 
τερου δημόσιου τομέα. Τα προγράμματα αυτά μπορεί 
να παρακολουθούν και αλλοδαποί δημόσιοι υπάλληλοι, 
ο αριθμός των οποίων καθορίζεται με απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Εξωτερικών. 

3. Τα Υπουργεία ή αυτοτελείς δημόσιες υπηρεσίες 
καταρτίζουν, οργανώνουν και εκτελούν προγράμματα 
επιμόρφωσης ειδικού ενδιαφέροντος για τους υπαλ¬ 
λήλους τους και τους υπαλλήλους των Ν.Π.Δ.Δ. που 
εποπτεύουν. Για τα Ν.Π.Δ.Δ. που έχουν περισσότερες 
από 600 οργανικές θέσεις μόνιμων υπαλλήλων, τα ανω¬ 
τέρω προγράμματα οργανώνονται και εκτελούνται με 
δική τους ευθύνη, σε συνεργασία με την αντίστοιχη 
υπηρεσιακή μονάδα του υπουργείου που τα εποπτεύ¬ 
ει και όπου απαιτείται, με τη συνδρομή του Ινστιτού¬ 
του Επιμόρφωσης. Στα προγράμματα αυτά μπορεί να 
περιλαμβάνονται σε συνεργασία με το ΙΝ.ΕΠ. και θέματα 
γενικού ενδιαφέροντος, όταν τούτο κρίνεται σκόπιμο ή 
οικονομικώς συμφερότερο. 

4. Η συμμετοχή των υπαλλήλων στα προγράμματα 
επιμόρφωσης είναι υποχρεωτική. Η επιμέλεια (ανελλιπής 
παρακολούθηση, ενεργός συμμετοχή) που επιδεικνύει 
ο υπάλληλος σε προγράμματα επιμόρφωσης διάρκει¬ 
ας τριανταπέντε (35) τουλάχιστον ωρών αξιολογείται 
στο τέλος κάθε προγράμματος και αποτελεί στοιχείο 
που συνεκτιμάται υποχρεωτικώς από το υπηρεσιακό 
συμβούλιο κατά την κρίση του για προαγωγή του υπαλ¬ 
λήλου. Το τελευταίο εδάφιο της παρ. 5 του άρθρου 
38 του παρόντος, εφαρμόζεται αναλόγως και για την 
αξιολόγηση της επιμέλειας του υπαλλήλου στα προ¬ 
γράμματα επιμόρφωσης. Με απόφαση του Υπουργού 
Εσωτερικών, Δημόσιας Διοίκησης και Αποκέντρωσης, 
που εκδίδεται μετά από γνώμη της Α.Δ.Ε.Δ.Υ., καθορί¬ 
ζονται κριτήρια επιλογής των υπαλλήλων που παρακο¬ 
λουθούν προγράμματα επιμόρφωσης. Στα κριτήρια αυτά 
περιλαμβάνεται και η δήλωση επιθυμίας του υπαλλήλου 
και η απόδοσή του στην υπηρεσία, όπως αυτή προκύπτει 
από τα φύλλα αξιολόγησης. 

5. Το Υπουργείο Εσωτερικών, Δημόσιας Διοίκησης και 
Αποκέντρωσης μπορεί σε συνεργασία με Α.Ε.Ι. ή Τ.Ε.Ι. να 
οργανώνει προγράμματα επιμόρφωσης των υπαλλήλων 
Υπουργείων και Ν.Π.Δ.Δ. με χρήση τηλεοπτικών ή άλλων 
πρόσφορων συστημάτων της σύγχρονης τεχνολογίας. 
Τα προγράμματα αυτά καταρτίζονται από τα οικεία 
Α.Ε.Ι. ή Τ.Ε.Ι. και εγκρίνονται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης, 
ύστερα από γνώμη του Επιστημονικού - Εκπαιδευτικού 
συμβουλίου και του Δ.Σ. του Ε.Κ.Δ.Δ.Α.. 

Με την ίδια απόφαση καθορίζονται οι απαιτούμενες 
δαπάνες, ο επιμερισμός τους κατά Υπουργείο και 
Ν.Π.Δ.Δ. ανάλογα με τον αριθμό των υπαλλήλων τους, 
που θα συμμετέχουν στο πρόγραμμα, ο τρόπος καταβο¬ 
λής τους, η διαδικασία των εξετάσεων για να ελεγχθεί 
η επιτυχής παρακολούθηση του προγράμματος, τα της 
βαθμολογίας και χορήγησης σχετικού πιστοποιητικού. 
Το πιστοποιητικό αυτό συνεκτιμάται υποχρεωτικώς από 
το υπηρεσιακό συμβούλιο κατά την κρίση του για την 
προαγωγή του υπαλλήλου. 

6. Για την εκτέλεση των προγραμμάτων της προη- 
γουμένης παραγράφου υπογράφεται σύμβαση των 


Υπουργών Εσωτερικών, Δημόσιας Διοίκησης και Αποκέ¬ 
ντρωσης και Οικονομίας και Οικονομικών και του οικείου 
Α.Ε.Ι. ή Τ.Ε.Ι. στην οποία ορίζεται, κατά παρέκκλιση των 
κείμενων διατάξεων, και η αμοιβή των μελών Δ.Ε.Π. του 
Α.Ε.Ι. ή του Τ.Ε.Ι. τα οποία συμμετέχουν στην εκτέλεση 
του προγράμματος. Η αμοιβή αυτή καταβάλλεται απευ¬ 
θείας στα μέλη Δ.Ε.Π. από το Υπουργείο Εσωτερικών, 
Δημόσιας Διοίκησης και Αποκέντρωσης. Στην ανωτέρω 
σύμβαση καθορίζονται και οι υποχρεώσεις του οικείου 
Α.Ε.Ι. ή Τ.Ε.Ι. έναντι του Υπουργείου Εσωτερικών, Δημόσιας 
Διοίκησης και Αποκέντρωσης, ιδίως ως προς την τακτική 
ενημέρωση του Υπουργείου για την ανελλιπή παρακο¬ 
λούθηση του προγράμματος από τους υπαλλήλους που 
συμμετέχουν σε αυτό, την παροχή στοιχείων και πλη¬ 
ροφοριών και ρυθμίζονται οποιαδήποτε άλλα θέματα 
ανάγονται στην καλή εκτέλεση του προγράμματος. 

7. Οι δαπάνες των προγραμμάτων του παρόντος άρ¬ 
θρου, που εκτελούνται από τις μονάδες εκπαίδευσης των 
υπουργείων, αυτοτελών δημόσιων υπηρεσιών, Ν.Π.Δ.Δ. 
και Ο.Τ.Α., καθώς και των προγραμμάτων ξένων γλωσ¬ 
σών, μπορεί να εντάσσονται στον προϋπολογισμό του 
Ε.Κ.Δ.Δ.Α. με απόφαση του διοικητικού συμβουλίου. 

8. Οι διατάξεις των παρ. 4-5 του άρθρου 36 του 
παρόντος εφαρμόζονται και για τους υπαλλήλους οι 
οποίοι συμμετέχουν σε προγράμματα του παρόντος 
άρθρου, πλην των προγραμμάτων που εκτελούνται στο 
εξωτερικό και των προγραμμάτων διδασκαλίας ξένων 
γλωσσών. 

Αρθρο 40 

Προγράμματα Εξειδίκευσης 
(ν. 1943/1991 άρθρο 35, ν. 2085/1992 άρθρα 17 & 18) 

1. Η κατάρτιση, οργάνωση και εκτέλεση προγραμμάτων 
εξειδίκευσης των υπαλλήλων σε αντικείμενα της υπη¬ 
ρεσίας τους αποτελεί ευθύνη του οικείου Υπουργείου 
ή αυτοτελούς δημόσιας υπηρεσίας ή Ν.Π.Δ.Δ., εφ’ όσον 
έχει δική του μονάδα εκπαίδευσης, άλλως του οικείου 
Υπουργείου σε κάθε περίπτωση. 

2. Το ΙΝ.ΕΠ. μπορεί να καταρτίζει, οργανώνει και εκτε- 
λεί προγράμματα εξειδίκευσης σε θέματα που αφορούν 
υπαλλήλους που ασκούν όμοια ή συναφή καθήκοντα σε 
όλα ή ορισμένα Υπουργεία ή Ν.Π.Δ.Δ.. Τα προγράμματα 
αυτά μπορεί να παρακολουθούν και αλλοδαποί δημόσιοι 
υπάλληλοι, ο αριθμός των οποίων καθορίζεται με από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Εξωτερικών. 

Η παράγραφος 4 του άρθρου 39 του παρόντος 
εφαρμόζεται αναλόγως και για τα προγράμματα εξει- 
δίκευσης. 

3. Οι διατάξεις των παρ. 4-5 του άρθρου 36 του 
παρόντος εφαρμόζονται και για τους υπαλλήλους οι 
οποίοι συμμετέχουν σε προγράμματα του παρόντος 
άρθρου, πλην των προγραμμάτων που εκτελούνται στο 
εξωτερικό και των προγραμμάτων διδασκαλίας ξένων 
γλωσσών. 

4. Οι δαπάνες των προγραμμάτων του παρόντος άρ¬ 
θρου, που εκτελούνται από τις μονάδες εκπαίδευσης των 
υπουργείων, αυτοτελών δημόσιων υπηρεσιών, Ν.Π.Δ.Δ. 
και Ο.Τ.Α., καθώς και των προγραμμάτων ξένων γλωσ¬ 
σών, μπορεί να εντάσσονται στον προϋπολογισμό του 
Ε.Κ.Δ.Δ.Α. με απόφαση του Διοικητικού Συμβουλίου. 

Αρθρο 41 

Προαγωγική εκπαίδευση 
(ν. 1943/1991 άρθρο 35, ν. 2527/1997 άρθρο 15, 
ν. 2738/1999 άρθρο 21) 

1. Το Ινστιτούτο Επιμόρφωσης (ΙΝ.ΕΠ.) του Ε.Κ.Δ.Δ.Α. 
καταρτίζει και εκτελεί προγράμματα προαγωγικής εκ¬ 
παίδευσης για τους υπαλλήλους κατηγορίας Π.Ε. και 
Τ.Ε. των Υπουργείων, Περιφερειών, Ν.Π.Δ.Δ. και των 
Οργανισμών Νομαρχιακής Αυτοδιοίκησης. Στόχος των 
προγραμμάτων αυτών είναι η ανάπτυξη γνώσεων, διοικη¬ 
τικής συμπεριφοράς και δεξιοτήτων ανταποκρινόμενων 
στις απαιτήσεις των καθηκόντων προϊσταμένου διεύθυν¬ 
σης, καθώς και η διαγωνιστική αξιολόγηση των υποψή¬ 
φιων προϊσταμένων, η οποία θα συμβάλλει στην αξιο¬ 
κρατική και αντικειμενική επιλογή των ικανοτέρων. 

2. Η κατάρτιση, οργάνωση και εκτέλεση προγραμμάτων 
εξειδίκευσης των υπαλλήλων σε αντικείμενα της υπη¬ 
ρεσίας τους αποτελεί ευθύνη του οικείου Υπουργείου 
ή αυτοτελούς δημόσιας υπηρεσίας ή Ν.Π.Δ.Δ., εφ’ όσον 
έχει δική του μονάδα εκπαίδευσης, άλλως του οικείου 
Υπουργείου σε κάθε περίπτωση. 

3. Τα προγράμματα αυτά δύνανται να εκτελούνται 
ενιαία για όλους τους υποψήφιους προϊσταμένους δι¬ 
εύθυνσης ή κατά εξειδικευμένους θεματικούς κύκλους 
απευθυνόμενους σε υποψηφίους ενός ή περισσότερων 
Υπουργείων, Ν.Π.Δ.Δ. και των συναφών περιφερειακών 
και νομαρχιακών διευθύνσεων ή ενός ή περισσότερων 
συναφών κλάδων. Η μορφή, η διάρκεια και το αναλυ¬ 
τικό περιεχόμενο των εκπαιδευτικών προγραμμάτων, 
καθώς και ο τρόπος της τελικής αξιολόγησης των 
εκπαιδευομένων καθορίζονται με απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρωσης 
μετά από πρόταση του Δ.Σ του Ε.Κ.Δ.Δ.Α. και γνώμη της 
Α.Δ.Ε.Δ.Υ.. Τα προγράμματα προαγωγικής εκπαίδευσης 
περιλαμβάνουν υποχρεωτικώς γενικά θέματα διευθυ¬ 
ντικών δεξιοτήτων και συμπληρωματικώς ειδικότερα 
θέματα όταν εκτελούνται κατά θεματικό κύκλο. 

4. Στα προγράμματα προαγωγικής εκπαίδευσης 
συμμετέχουν υπάλληλοι Α' βαθμού που έχουν ασκήσει 
καθήκοντα τμηματάρχη επί μια τριετία τουλάχιστον 
ή υποψήφιοι για προϊστάμενοι διεύθυνσης, μετά από 
επιτυχία σε ειδικό εισαγωγικό διαγωνισμό. 

5. Ο χρόνος και η διαδικασία διεξαγωγής του δια¬ 
γωνισμού, ο αριθμός των εισακτέων και η αναλυτική 
εξεταστέα ύλη καθορίζονται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης 
μετά από γνώμη του Δ.Σ του Ε.Κ.Δ.Δ.Α. και της Α.Δ.Ε.Δ.Υ.. 
Τα προς εξέταση θέματα θα πρέπει υποχρεωτικώς να 
συνδέονται με την πρακτική λειτουργία των δημοσίων 
υπηρεσιών και να είναι κατάλληλα για να ελέγχονται 
οι εμπειρικές γνώσεις των υποψηφίων για τη διοίκηση 
του ανθρώπινου δυναμικού, η ικανότητα ανταπόκρισης 
στις ανάγκες του κοινού και η γνώση του ευρωπαϊκού 
και εθνικού θεσμικού πλαισίου άσκησης δημόσιας πολι¬ 
τικής και η ικανότητα εφαρμογής. Με την ίδια απόφαση 
μπορεί να εγκρίνεται η έκδοση από το Ε.Κ.Δ.Δ.Α. ειδικών 
εγχειριδίων βάσει της καθορισθείσας εξεταστέας ύλης 
για την καλύτερη προετοιμασία των διαγωνιζομένων. 

6. Την ευθύνη διεξαγωγής του διαγωνισμού έχει η 
Κεντρική Επιτροπή Εξετάσεων του άρθρου 17 του πα¬ 
ρόντος με τις εκάστοτε ισχύουσες διατάξεις για τη 
σύνθεση, τη συγκρότηση, τη βαθμολόγηση και τις σχε¬ 
τικές αμοιβές. Την επιλογή των θεμάτων πραγματοποιεί 
ειδική επιτροπή αποτελούμενη από τον πρόεδρο της 


Κ.Ε.Ε., τρεις (3) επιστήμονες μέλη της Κ.Ε.Ε. και τρεις 
(3) Γενικούς Διευθυντές δημοσίων υπηρεσιών με ειδι¬ 
κότητες συναφείς προς την εξεταζόμενη θεματολογία 
οριζόμενους από την Κ.Ε.Ε.. Τη βαθμολόγηση 
των διαγωνιζομένων πραγματοποιεί ειδικό σώμα 
βαθμολογητών αποτελούμενο από μέλη Δ.Ε.Π. Α.Ε.Ι., 
δικαστικούς ή άλλους δημόσιους λειτουργούς ή ειδι¬ 
κούς επιστήμονες και Γενικούς Διευθυντές δημοσίων 
υπηρεσιών, συγκροτούμενο με απόφαση της Κ.Ε.Ε.. 

7. Μετά την ολοκλήρωση του εκπαιδευτικού προγράμ¬ 
ματος, που μπορεί να διεξάγεται κατά θεματικές ενότη¬ 
τες σε συνεχείς ή διακεκομμένες χρονικές περιόδους, 
πραγματοποιείται διαδικασία αξιολόγησης. Η αξιολό¬ 
γηση γίνεται βάσει της διδαχθείσας ύλης με ευθύνη 
της επιτροπής ορισμού θεμάτων και του σώματος 
βαθμολογητών του εισαγωγικού διαγωνισμού προα- 
γωγικής εκπαίδευσης, όπως έχουν συγκροτηθεί με την 
πλέον πρόσφατη απόφαση της Κ.Ε.Ε.. 

8. Οι υπάλληλοι που περατώνουν επιτυχώς το πρό¬ 
γραμμα προαγωγικής εκπαίδευσης προηγούνται των 
λοιπών υπαλλήλων του κλάδου τους κατά την προαγω¬ 
γή στο βαθμό του Διευθυντή και μεταξύ τους κατά τη 
σειρά αποφοίτησης, υπό την προϋπόθεση ότι κατέχουν 
σε υψηλό βαθμό και τα λοιπά απαιτούμενα κατά νόμο 
προσόντα, σύμφωνα με το ισχύον κάθε φορά σύστημα 
αξιολόγησης. 

9. Με απόφαση του Δ.Σ. του Ε.Κ.Δ.Δ.Α. καθορίζεται 
ο εκπαιδευτικός κανονισμός του προγράμματος προα- 
γωγικής εκπαίδευσης. 

Άρθρο 42 
Μετεκπαίδευση 

(ν. 1943/1991 άρθρο 37, ν. 2085/1992 άρθρο 17, 
ν. 2527/1997 άρθρο 14) 

1. Η μετεκπαίδευση των υπαλλήλων για τη διεύρυν¬ 
ση των επιστημονικών ή τεχνικών τους γνώσεων, που 
είναι πρόσφορες για την καλύτερη αντιμετώπιση των 
αναγκών της υπηρεσίας ή την ειδίκευσή τους σε σύγ¬ 
χρονες τεχνικές διοίκησης και τεχνολογίες, γίνεται σε 
Α.Ε.Ι της ημεδαπής ή της αλλοδαπής, στο Ε.Κ.Δ.Δ.Α. ή 
σε άλλους κατάλληλους φορείς, ελληνικούς ή ξένους, 
δημόσιους ή ιδιωτικούς. Σε όσες περιπτώσεις απαιτείται 
εκπαιδευτική άδεια, αυτή χορηγείται σύμφωνα με τις 
διατάξεις του Υπαλληλικού Κώδικα. 

2. Γ ια την υποστήριξη των προγραμμάτων 
μετεκπαίδευσης μπορεί σύμφωνα με τον οργανισμό 
του Ε.Κ.Δ.Δ.Α. να συνιστάται ειδική μονάδα διοικητι¬ 
κών ερευνών και μελετών, στην οποία τοποθετούνται 
οι υπεύθυνοι σπουδών και έρευνας, που προβλέπονται 
στο άρθρο 12 παρ. 2 του παρόντος. 

3. Οι διατάξεις των παρ. 4-5 του άρθρου 36 του 
παρόντος εφαρμόζονται και για τους υπαλλήλους οι 
οποίοι συμμετέχουν σε προγράμματα του παρόντος 
άρθρου, πλην των προγραμμάτων που εκτελούνται στο 
εξωτερικό και των προγραμμάτων διδασκαλίας ξένων 
γλωσσών. 

Αρθρο 43 

Μεταπτυχιακή εκπαίδευση 
(ν. 1943/1991 άρθρο 38, ν. 2085/1992 άρθρο 17) 

1. Η μεταπτυχιακή εκπαίδευση των υπαλλήλων κατη¬ 
γορίας ΠΕ και ΤΕ γίνεται σε Α.Ε.Ι. της ημεδαπής ή της 
αλλοδαπής σύμφωνα με τις διατάξεις του Υπαλληλικού 

Κώδικα, για τη λήψη μεταπτυχιακού τίτλου σπουδών 
συναψούς με τα αντικείμενα του Υπουργείου ή του 
Ν.Π.Δ.Δ., στο οποίο ο υπάλληλος ανήκει οργανικώς. Για 
τη συμμετοχή του υπαλλήλου σε προγράμματα μετα¬ 
πτυχιακής εκπαίδευσης, δεν πρέπει αυτός να έχει υπερ- 
βεί το 45ο έτος της ηλικίας του. 

2. Το Υπουργείο Εσωτερικών, Δημόσιας Διοίκησης και 
Αποκέντρωσης μπορεί σε συνεργασία με Α.Ε.Ι. της ημε¬ 
δαπής να οργανώνει ειδικό μεταπτυχιακό πρόγραμμα 
για δημοσίους υπαλλήλους και υπαλλήλους Ν.Π.Δ.Δ. της 
κατηγορίας ΠΕ σε γνωστικό αντικείμενο κοινού ενδια¬ 
φέροντος για υπαλλήλους περισσότερων Υπουργείων 
και Ν.Π.Δ.Δ., ή για υπαλλήλους διϋπουργικών κλάδων. 
Το πρόγραμμα καταρτίζεται από το οικείο Α.Ε.Ι. και 
εγκρίνεται με απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης ύστερα από γνώμη 
του οικείου Α.Ε.Ι.. Με την ίδια απόφαση καθορίζεται 
ο αριθμός των υπαλλήλων που θα συμμετέχουν στο 
πρόγραμμα κατά Υπουργείο και Ν.Π.Δ.Δ., η διαδικασία 
και ο τρόπος επιλογής η οποία διενεργείται από το 
οικείο Α.Ε.Ι., οι απαιτούμενες δαπάνες, ο επιμερισμός 
τους κατά Υπουργείο ή Ν.Π.Δ.Δ. και ο τρόπος καταβολής 
τους καθώς και κάθε αναγκαία λεπτομέρεια. 

3. Οι διατάξεις των παρ. 4-5 του άρθρου 36 του 
παρόντος εφαρμόζονται και για τους υπαλλήλους οι 
οποίοι συμμετέχουν σε προγράμματα του παρόντος 
άρθρου, πλην των προγραμμάτων που εκτελούνται στο 
εξωτερικό και των προγραμμάτων διδασκαλίας ξένων 
γλωσσών. 

4. Οι διατάξεις της παρ. 6 του άρθρου 39 και της 
παρ. 2 του άρθρου 42 του παρόντος εφαρμόζονται 
αναλόγως και για τα προγράμματα της προηγούμενης 
παραγράφου. 

Αρθρο 44 

Περιφερειακά Ινστιτούτα Επιμόρφωσης (Π.ΙΝ.ΕΠ.) 

(ν. 1388/1983 άρθρο 28, ν. 2085/1992 άρθρο 17, 
π.δ. 37/1993, π.δ. 38/1993, 
π.δ. 193/2004 άρθρο 14, ν. 3491/2006 άρθρο 5) 

1. Με απόφαση του Δ.Σ. του Ε.Κ.Δ.Δ.Α., που εγκρίνε- 
ται από τον Υπουργό Εσωτερικών, Δημόσιας Διοίκησης 
και Αποκέντρωσης και δημοσιεύεται στην Εφημερίδα 
της Κυβερνήσεως, μπορεί να συνιστώνται Ινστιτούτα 
Επιμόρφωσης στην Περιφέρεια. 

2. Με Π. δ/γμα, που εκδίδεται με πρόταση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης καθορίζονται η οργάνωση και λειτουργία των ινστι¬ 
τούτων της προηγούμενης παραγράφου, η διάρθρωση 
των θέσεων και ο τρόπος πρόσληψης του διδακτικού, 
διοικητικού και άλλου προσωπικού, τα προγράμματα 
σπουδών και η συμμετοχή σ' αυτά καθώς και κάθε ανα¬ 
γκαία λεπτομέρεια. 

Τα Π.ΙΝ.ΕΠ λειτουργούν με βάση τις διατάξεις α) του 
π.δ. 37/1993 «Οργάνωση και λειτουργία έντεκα Περι¬ 
φερειακών Ινστιτούτων Εισαγωγικής Εκπαίδευσης και 
Επιμόρφωσης» (ΦΕΚ 14 Α'/1993) και β) του π.δ. 38/1993 
«Οργάνωση και λειτουργία του Περιφερειακού Ινστι¬ 
τούτου Εισαγωγικής Διοικητικής Εκπαίδευσης και 


Επιμόρφωσης Θεσσαλονίκης (Π.Ι.Ε.Δ.Ε.Ε.Θ.)» (ΦΕΚ 34 
Α'/1994). Η εποπτεία των Π.ΙΝ.ΕΠ. ασκείται από το ΙΝ.ΕΠ. 
Προϊστάμενοι του Π.ΙΝ.ΕΠ. ορίζονται μόνιμοι υπάλληλοι 
ή λειτουργοί του Δημοσίου, οι οποίοι αποσπώνται στο 
Ε.Κ.Δ.Δ.Α., σύμφωνα με την παρ. 2 του άρθρου 12 του 
παρόντος. Κατά τα λοιπά εφαρμόζονται οι διατάξεις: 
α) του π.δ. 37/1993 «Οργάνωση και λειτουργία έντεκα 
Περιφερειακών Ινστιτούτων Εισαγωγικής Εκπαίδευσης 
και Επιμόρφωσης» και β) του π.δ. 38/1993 «Οργάνωση και 
λειτουργία του Περιφερειακού Ινστιτούτου Εισαγωγικής 
Διοικητικής Εκπαίδευσης και Επιμόρφωσης Θεσσαλο¬ 
νίκης (Π.Ι.Ε.Δ.Ε.Ε.Θ.)». 

3. Οι διατάξεις των παρ. 4-5 του άρθρου 36 του 
παρόντος εφαρμόζονται και για τους υπαλλήλους οι 
οποίοι συμμετέχουν σε προγράμματα του παρόντος 
άρθρου, πλην των προγραμμάτων που εκτελούνται στο 
εξωτερικό και των προγραμμάτων διδασκαλίας ξένων 
γλωσσών. 

4. Με απόφαση του Δ.Σ. του Ε.Κ.Δ.Δ.Α. επιτρέπεται η 
απόσπαση διοικητικού προσωπικού και ειδικού επιστη¬ 
μονικού προσωπικού από ένα Περιφερειακό Ινστιτούτο 
Επιμόρφωσης σε άλλο, για χρονικό διάστημά μέχρι έξι 
(6) μηνών που μπορεί να παραταθεί για έξι (6) μήνες. 

Άρθρο 45 
Εξουσιοδοτήσεις 
(ν. 1388/1983 άρθρο 29) 

1. Με Προεδρικά διατάγματα που εκδίδονται με πρό¬ 
ταση του Υπουργού Εσωτερικών, Δημόσιας Διοίκησης 
και Αποκέντρωσης και κατά τροποποίηση των κειμένων 
διατάξεων: α) καθορίζεται η οργανωτική διάρθρωση των 
υπηρεσιακών μονάδων του Κέντρου και οι αρμοδιότητές 
τους, β) αναδιαρθρώνονται, συγχωνεύονται, συνιστώνται 
ή καταργούνται υπηρεσιακές μονάδες του Κέντρου, γ) 
καθορίζεται ο κλάδος και ο βαθμός, ή, προκειμένου για 
προσωπικό με σχέση ιδιωτικού δικαίου, η ειδικότητα και 
τα τυχόν απαιτούμενα προσόντα των προϊσταμένων 
των υπηρεσιακών μονάδων του Κέντρου και η αναπλή- 
ρωσή τους. 

2. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, μετά από πρόταση του 
Διοικητικού Συμβουλίου του Κέντρου, ρυθμίζονται τα 
θέματα του κανονισμού εσωτερικής λειτουργίας του 
Κέντρου. 

Αρθρο δεύτερο 

Στον Υπουργό Εσωτερικών, Δημόσιας Διοίκησης και 
Αποκέντρωσης ανατίθεται η δημοσίευση και εκτέλεση 
του παρόντος. 

Αθήνα, 8 Μαρτίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

